
Gmsm £ SRDCA ISUSOVA 

GLASILO APOSTOLATA MOLITVE ★ LIST HRVATSKIH KATOLIČKIH OBITELJI 


Izdaju s dopuštenjem crkvene 
oblasti Isusovci u Zagrebu 
★ Odgovorni urednik : Zec 
Stjepan D. I. r Zagreb 1/147, 
Palmotićeva 31. ★ Tiskara 

»Glasnik«, (Ivan Nikolić D. I.), 
Zagreb, Palmotićeva ulica 33, 


G. 53. 


BR. 10-11 


LISTOPAD - STUDENI 1944 


Uprava: Zagreb 1/147, Palmo¬ 
tićeva 31 ★ God. predplata 
150 Kn; dobrovoljna predpla¬ 
ta 200 Kn. (ček. rač. 33.896) 
— Mađarska: 10 Pengč (č. r. 
59.682) — Ostalo inozemstvo: 
protuvriednost od 130.— Kn 


Tiskanje i razpačavanje odobrio Drž. Izvještajni i Promičbeni Ured, 22. X. 1941. br. Kns 1681/34-1 


HRVATSKA ZA PAPU 

U LISTOPADU I STUDENOM 1944. SLUŽI SE U NEZAVISNOJ DRŽAVI HRVATSKOJ 
SV. MISA NA NAKANU SV. OTCA: 

Početkom mjeseca u Splitu — 1. X. u Dubrovniku — 1. X. u Oštarijama — 
3. X. u Jastrebarskom — 3. X. u Sv. Martinu pod Okićem — 4. X. u Bos. 
Gradiški — 7. X. u Kraljevici — 7. X. u Milni — 7. X. u Uljaniku — 
11. X. u Brodu na Savi — 15. X. u Nartu Savskom — 15. X. u Subotici — 

Tiekom mjeseca u Splitu. 

Početkom mjeseca: u Dolini — 1. XI. u Bos. Gradiški — 4. XI. u Milni — 
6. XI. u Jastrebarskom — 7. XI. u Kraljevici — 7. XI. u Podr. Podgajcima — 
15. XI. u Nartu Savskom — 30. XI. u Dubrovniku — Tiekom mjeseca u Splitu. 

• • 

• • 

KALENDAR 

SRDCA ISUSOVA I MARIJINA 

1945 

: s 

: je izišao i stoji 350 — Kuna 

: Radi prometnih potežkoća ne će možda moći biti poslan odmah : 

• svim svojim starim čitateljima, stoga molimo, da bi ga ti po moguć- • 

S nosti sami ili po drugima digli kod Uprave Glasnika. Pri odpremanju i 

£ poštom, računaju se poštanski i odpremni troškovi posebno. Povje- • 

renici dobivaju na svakih 10 naručenih Kalendara 1 n a d a r. 

i Ciena Kalendara po sudu sviju je vrlo nizka. A ustanovljena je tako ] 

\ stoga, da ga i siromašniji mogu nabaviti. No kako su troškovi tiska- i 

• nja bili daleko veći, nego se moglo predvidjeti, molimo sve svoje t 

i prijatelje, koji to mogu, da bi nam za Kalendar platili dobrovoljnu • 

• cienu od 500 — Kuna. Tko to učini, neka pri slanju novca to spomene. : 

Uprava Glasnika Srdca Isusova, Zagreb 1/147. Palmotićeva 31. 


DA BL. DJ. MARIJA PRIVEDE U KRILO KATOLIČKE CRKVE 
NESJEDINJENE, KOJI JE ŠTUJU 


Na svietu ima odprili- 
ke šest stotina milijuna 
kršćana. Svi se ti milijuni 
znamenuju Isusovim imenom, ali svi 
ne žive s Njim u zajednici. 

Isus je osnovao jednu Crkvu za 
sve ljude. Njoj je predao svoju nau¬ 
ku, da ljude poučava. Njoj je u ruke 
stavio milost, da ljude posvećuje. To 
je naša Crkva, katolička Crkva. 
Izvan nje nema Isusove Crkve. Dvje¬ 
sta dvadeset milijuna kršćana, koji se 
zovu protestanti, ne priznaje te naše 
Crkve. Ovih ima mnogo u Njemač¬ 
koj, u cieloj Englezkoj, a u velikom 
ih broju nalazimo u Sjedinjenim Dr¬ 
žavama Sjeverne Amerike. Oni žive 
razstavljeni od Isusove Crkve, raz¬ 
stavljeni od Isusa, razstavljeni od 
Marije. »Mi ne ćemo, da nam Mari¬ 
ja bude zagovornica« rekao je Mar¬ 
tin Luther, glavni začetnik protestan¬ 
tizma. 

Protestantima se pridružuje sto 
petdeset milijuna drugih kršćana, ko¬ 
ji se nazivaju pravoslavcima. Puna ih 
je Rusija, Rumunjska, Bugarska, Grč¬ 
ka i Srbija. I oni su razstavljeni od 
katoličke Crkve, ali sa štovanjem Ma¬ 
rije nisu prekinuli. Svetkuju iste Gos¬ 
pine blagdane, koje su i nekoć svet¬ 
kovali živeći u zajednici s katoličkom 
Crkvom. Marijina slika resi njihove 
oltare. Njoj u čast pale žižke pred 
»ikonama« u kutovima svojih domo¬ 
va. Mariju zazivaju dragim imenima 
Bogorodice, Kraljice i Majke. 

Na te Marijine štovatelje izvan ka¬ 
toličke Crkve, javne i potajne, želi 
Sv. Otac, da kroz ovaj mjesec misli¬ 
mo, za njih molimo i žrtvujemo se, a 
to je i Marijina želja. 

Mariji je povjerena briga za Isusa. 
Ona se je brinula za Nj, dok je bo¬ 


ravio na zemlji. Poslije 
Njegova uzašašća na ne¬ 
bo preostala joj je skrb 
za sv. Crkvu, Isusovo tajanstveno Tie- 
lo. Zato se Marija majčinski vjerno 
brine i za sv. Crkvu, kao što se je 
brinula za Isusa. A eto toliki su se 
odielili od sv. Crkve. Nije li svaka 
odmetnička crkva rana na tajanstve¬ 
nom Tielu njezina Sina, a svaki raz¬ 
stavljeni kršćanin usahli ud toga Tie- 
la? To peče Mariju, Njezino presveto 
Srdce. O da može zacieliti te rane, 
oživjeti te udove! Dovesti odlutale 
opet natrag u ovčinjak svoga Sina, 
privesti ih sve njegovu Presv. Srdcu. 
Da svi po Njegovoj želji budu jedno, 
prvo je na što Marija misli. Osobito 
joj leže na srdcu oni nesjedinjeni, 
koji Nju štuju. Sjedinimo se s Mari¬ 
jom u tom poslu po svojim molitva¬ 
ma. Ona to od nas, kao od svoje 
vjerne djece, očekuje. 

Na još nešto nemojmo zaboraviti. 
Marija je u prvom redu naša majka, 
ali i majka nesjedinjenih kršćana. A 
nisu li ti kršćani za nju izgubljeni si¬ 
novi? Nije li Ona bez te svoje djece? 
Ona je bez njih i to joj zadaje bol. 
Nikada nije nijedna majka s tako za¬ 
krvavljenim od suza očiju i tako ra¬ 
njena srdca gledala za sinom, od¬ 
bjeglim iz otčinske kuće, kao što gle¬ 
da Marija za odlutalima od Crkve 
njezina Sina. Nikada nije nijednog 
dobrog pastira tako jako stegrsplo 
srdce pri nestanku ovce iz njegova 
ovčinjaka, kao što se steže Marijino 
srdce pri nestanku tolikih duša iz re¬ 
dova Kristovih vjernika. Toliki je do¬ 
duše od tih odlutalih sinova još štuju. 
No to joj zadaje još veću bol, jer nje¬ 
zino majčinsko srdce ne može ih ob¬ 
uhvatiti onakvom ljubavlju, kojom 


MOLITVENA NAKANA 

obuhvaća prave vjernike. Ona je još 
više žalostna, jer im ne može dielifi 



Buna nezahvalnog i zavedenog 
ljudstva proti Kristu bila je dostigla 
vrhunac. Šta će pokušati upravitelj 
zemlje, da otriezni to strašću i mrž¬ 
njom uztalasano množtvo? Uzviknut 
će im uzvišenu rieč, koja bi ih mora¬ 
la potresti i opametiti: Evo Kralj vaš! 
Krajja vašega da pogubim? (Iv. 19, 
14). 

I danas kao da se Krist nalazi pred 
sudištem svieta. Na svakom koraku 
se to opaža. U kolikim državama On 
je posve iztisnut iz javnosti! Na Nje¬ 
ga i Njegov zakon se i ne obaziru 
— jer to je »p r i v a t n a s t v a r po¬ 
jedinaca«! . . . Kolike obitelji, po pre¬ 
daji kršćanske, čiste svoje domove od 
»starih predrasuda« i gone Krista 
preko svojih pragova. Tko će izbro¬ 
jiti pojedince u gradovima i selima, 
koji zborom i tvorom odaju, da su 
s Bogom i Kristom već davno obra¬ 
čunali; kao da su sve kršćanske istine 
zbilja tek nečije izmišljotine. Tako 
izgleda, da Krist, koji je došao da 
bude svietlo svieta, sve više 
tone za brda ljudskih strasti i zablu¬ 
da uma i srdca. 

' * 

Crkva je podpuno sviestna, što je 
s Kristom u današnjem ljudskom 
družtvu. Prijašnji sv. Otac Pijo XI. u- 


one obilne milosti, koje dieli svojoj 
vjernoj djeci. Ona je žalostna, jer 
im ne može biti Majka kao što je 
nama Majka. O pomozimo Mariji, 
svojim molitvama, da se njezine že¬ 
lje čim prije ostvare i svi nađu put 
u jedini ovčinjak, k jedi¬ 
nom Pastiru. 

R. Brajčić D. I. 


KRALJ VAŠ! 

očuje točno ozbiljnost vremena. Ne¬ 
ustrašivo diže svoj glas u obranu Kri¬ 
stovih prava na čitav ljudski rod, na 
sve države i narode, na sve ljudske 
zajednice kao i na pojedince. Svietu, 
razdvojenom mržnjom, do srčike za¬ 
trovanom oholim utvaranjem, da je 
sam sebi dosta, pokazuje Papa Krista 
pod uzvišenom krunom i s kraljev¬ 
skim žezlom dovikujući od kraja do 
kraja zemlje: Evo Kralj vaš! 

Ne otima se ovaj Kralj za zemlje i 
zemaljska priestolja. Kao Bogu i Od- 
kupitelju »dana mu je sva vlast na 
nebu i na zemlji«; i u ime njegovo 
mora se prignuti »svako koljeno na 
nebu, na zemlji i pod zemljom«. 

On hoće da kraljuje u dušama 
ljudi, jer kao smrtnici treba da od 
njega traže istinu. On hoće da vlada 
u voljama ljudi, jer u slobodnu 
ljudsku volju stavlja takove nagone 
i težnje, da se ona lako uzplamćuje 
za sve, što je dobro i plemenito. Ko¬ 
načno priznajemo Krista Kraljem s r- 
d a c a radi njegove uzvišene i mud¬ 
re ljubavi, kojom potiče naša srdca 
na dobrotu i blagost. 

Kad opet zavlada svietom Krist, 
tada će istom biti moguće lieciti to¬ 
like rane. Tada će se vratiti blagodati 
mira; mačevi će i oružje izpasti iz 
ruku, kad svi dragovoljno budu pri- 





hvalili Kristovu vlast i kad »svaki je¬ 
zik bude priznao, da je Gospodin 
Isus Krist u slavi Boga Otca«. (Iz pis¬ 
ma Pija XI.) 

* 

Ne smijemo dopustiti, da nam 
blagdan Krista Kralja prođe samo o- 
nako. Podanici smo velikoga Kralja, 
i neka ta sviest odsieva sa našeg lica, 
iz naših srdaca. Ako smo se možda 


počeli izmicati izpod njegova kra¬ 
ljevskog plašta, kojim hoće da nas 
sve obuhvati, vratimo se natrag, jer 
nema drugoga kralja, pod kojim bi¬ 
smo mogli naći svoju vremenitu i 
vječnu sreću. Po želji sv. Crkve ob¬ 
novimo na blagdan Krista Kralja svo¬ 
ju vjernost njegovu Bož. Srdcu: Tvo¬ 
ji smo, tvoji hoćemo da 
budemo! 

F. Ivanušec D. L 

SREĆA U ISUSU 


Kada mislim na Isusa, 
tad mi srdce puno žara, 
tad mi srdce u ljubavi, 
šta ne gubi nikad čara. 


Kada mislim na Isusa 
tad ne hodam ja po mraku 
tada miris oko mene 
razlije se svud u zraku. 


Kada mislim na Isusa, 
tad mi srdce ne zabludi, 
tad u mojoj duši mračnoj 
biele zore sjaj zarudi. 


Kada mislim na Isusa, 
tad mi dani svi sunčani, 
tad u mome vrtu cvatu 
vječne ruže i ljiljani. 


Kada mislim na Isusa, 
tad u borbi junak stojim, 
tad sam pravi vojnik Božji, 
ni pakla se tad ne bojim. 

Iv. Ev. Šarić. 


TVOJ VJERNI PRIJATELJ 


U životu se moramo protiv mnogo- 
koječem boriti. Tu su zli ljudi, koji 
hoće da se okoriste našim trudom 
ili nam zavide pa žele da nam naško¬ 
de. Tu je vječni naš neprijatelj đa¬ 
vao, koji nas gdjegod može huška, 
da učinimo kakvo zlo. A i na samu 
našu narav moramo paziti, jer je i 
ona, kako veli Sveto Pismo, od mla¬ 
dosti na zlo sklona. Osim toga često 
puta nam priete vanjske pogibelji: 
glad, bolesti i ratovi. 

Mi moramo iz svega toga sretno 
izići. Što treba svladati — svladati, 
čemu treba izbjeći — izbjeći. Nu to 
je vrlo težko! Iz ove, tako zapetljane 
životne borbe malo bi koji čovjek 
spasio dušu i iznio čitavu glavu, kad 
bi se morao sam snalaziti. Nego na¬ 
šoj slaboći pomaže dobri Bog, a da 
mi to i ne vidimo. 

Na stotinu načina pomaže nam Bog 
u životu. Ali bilo bi najgore ostati 
sa.n. Zato nam Bog daje za druga 
jednoa svog junaka, viteza, jednog 
čistog jal g duha. Šalje nam svog 
crđela. To je na:- AnCoo Čuvar. Kac 


bi se nama kojim čudom, otvorite 
oči, kao svetoj gospođi Franjki Rim¬ 
skoj, mi bi vidjeli, kako uz nas, sto¬ 
pu u stopu, ide taj naš vjerni prija¬ 
telj, kako nas prati od kolievke do 
groba. 

Pa šta on uz nas radi? — Ono, 
što bi radio i svaki drugi vjeran i mo¬ 
ćan prijatelj. Ako si žalostan, on te 
sjeća da se okreneš Bogu, koji može 
svaku suzu osušiti. Ako si srdit i želiš 
se osvetiti, on te smiruje i opominje 
da oprostiš, kao što Bog tebi prašta. 
A ako se nađeš u velikoj nevolji i 
njegova će pomoć biti velika. Ako 
gromovi zapucaju, maknut će te na 
sigurno. Ako zalutaš, dovest će te na 
pravi put. Ako gladuješ, navest će 
te na hranu. 

Ali i tu vriedi: prijateljstvo za pri¬ 
jateljstvo, ruka ruku pere. Naš nas 
Anđeo u mnogočem pomaže, ali 
mnogo nam puta i ne će pomoći, 
ako mi s njim nismo u pravom prija- 
eljstvu. To znači: mi treba da se nje- 
- 3 sjećamo, da se njemu mo'lmo i 
a se uzdamo, da će nam pomoći. Da 

smo mi to dosada činili, bilo bi ma¬ 
nje slomljenih ruku i nogu, razbijenih 
glava, porušenih i popaljenih kuća, 
a osobito manje grieha. A i mnogi 
grob ne bi se prije reda zazelenio. 

Život je poštena čovjeka bio uviek 
težak i trnovit. Vremena su takva, da 
bi mogao postati još teži. Zato i me¬ 
ni i tebi, svakomu treba i te kako An¬ 
đeo Čuvar. I on je tu, uz nas. Samo 
mu se treba moliti i preporučivati. Ne 
propusti ni jedan dan, a da mu se ne 
preporučiš u zaštitu. Svako jutro i 
svaku večer, ako poduzimaš kakav 
posao, polaziš na putovanje, ideš u 
boj, ne zaboravi svog Anđela Ču¬ 
vara. On radi s tobom, ide svuda s 
tobom. Ako budeš s njim dobar, vid¬ 
jet ćeš, šta je on. On može odvra¬ 
titi kuglu od tvoje glave, izvući te iz 
zarobljeničtva, spasiti ti ženu i djecu 
i još mnogo toga. Nisu to priče! Ne¬ 
brojeni primjeri nam to svjedoče. A 
! \\ šam, ako še zamisliš u svoj život, 
naći ćeš dosta zgoda, gdje ti nije po¬ 
mogao ni »sretan slučaj«, ni »luda 
sreća« već Tvoj dobri i vjerni Anđeo 
Čuvar. To je istina kao što je istina 
da je Bog na nebu. Samo kad mi ne 
bi radije vjerovali sve drugo, samo 
ne ono, što nas Crkva uči. 

BOG NE PLAĆA 

Glasoviti pučki misionar o. Franjo Ks. 
Weninger D. I. koji je neumorno djelovao 
po Sjevernoj Americi, pripovieda u svom 
dnevniku ovaj događaj: 

»U gradu Dubuque išao sam k nekom 
bolestniku noseći Presveto. Tada dojahaše 
u ulicu dva konjanika, od kojih jedan, kad 
me spazi u svećeničkom odielu, poviče 
svom drugu: »Što se još pop ne će usudi¬ 
ti! Zgazi gada!« I zbilja ovaj punim kasom 


U ovom mjesecu slavimo svetko¬ 
vinu svih Anđela Čuvara. Ako smo 
zanemarili čašćenje svojih Anđela 
Čuvara, napravimo tvrdu odluku da 
ćemo ih ubuduće štovati * njima se 
moliti i zazivati ih u svim svojim po¬ 
trebama: duševnim i tjelesnim. 



Anđele Božji, čuvaru moj, 

Danas i uviek uza me stoj 
Ruku mi pruži, vodi me Ti 
I od zala me očuvaj svih. 

A. Vlahovk D. L 

SVAKE SUBOTE 

naleti na mene. Ja nisam ni koraka uzmak¬ 
nuo, nego sam ga pustio, da navali. Samo 
što nije konj kopitima dohvatio moje odie- 
lo, kad ga vlastnik u posljednji čas naglo 
okrene u stranu. 

Godinu dana kasnije taj čovjek, koji bi¬ 
jaše tako ugrozio svećenika s Presvetim Sa¬ 
kramentom, na istome mjestu pade s- 
konja i slomi šiju.« 

Doista, Bog je spor, ali dostižan! 

M. P. 


PREDPLATA ZA »GLASNIK« u GOD. 1945. bit će javljena u sliedećem broju Glasnika, 
kojemu će biti priložen i ček. Tim čekom neka se čim prije pošalje nova predplata, a i stari 

dugovi, ako ih još tkogod ima. 

iRHOIlARElfA MAJKA 


Belgijanac otac Lievens D. I. bio je 
misionar u Indiji u pokrajini Chota 
Nagpoore. Svojim golemim radom 
pokrenuo je među Indijcima čitav val 
obraćenja. U ovome kraju Indije o- 
braćenja su i danas najbrojnija. Nakon 
podpunog izcrpljenja svih sila vratio 
se u domovinu da umre. Bilo mu je 
tek 38 godina. 

Pohodio je još posljednji puta svo¬ 
ju obitelj u rodnom mjestu. Kad se 
nakon toga opraštao od svoje sestre, 
pomilovao je još jedanput diete, što 
ga je ona držala u naručju. 

Sestra brižne u plač. »Nikad ga vi¬ 
še ne ćeš vidjeti. . .« 

»Zacielo ne.« 

»A pomisli, kako si još mlad! Da 
nisi bio išao u Indiju, možda bi bio 
još dugo živio. . .« 

»Možda. Ali Bog je tako htio.« 

Gorke suze tekle su niz lice oža¬ 
lošćene žene. O. Lievens je međutim 
zamišljeno promatrao dječaka. »Ako 
te kasnije,« progovori on napokon, 
»ovaj mali zamoli, da smije otići i 
nastaviti moj rad, hoćeš li se oprieti 
njegovoj želji?« 

»Ne!« odvrati sestra odlučno. »Ako 
ga Gospodin bude zatražio, ne ću 
se nikako oprieti!« 

Prava kršćanska majka nije ni mog- 
3a drugčije odgovoriti. 

* 


Vrieme je prolazilo. 

Jednoga dana, Gospodin je zatra¬ 
žio od majke ovo diete. 

A ona je održala rieč. 

Danas je prošlo već gotovo 40 go¬ 
dina od onog oproštajnog razgovora 
O. Lievensa sa njegovom sestrom 
kraj vrtne ograde. Onaj dječačić u 
majčinom naručju postade isusovac i 
misionar. Danas radi za obraćenje 
Indije. . . 

U dalekoj domovini njegova stara 
majka sva sretna prati apostolski rad 
svoga sina. Zna ona, koliki su to na¬ 
pori. A on iz daleka kraja blagosliva 
/suze, koje teku iz majčinskih očiju na 
krunicu, što je prebire pred sveto- 
hraništem za sina, da Bog blagoslovi 
njegov rad. Ove suze radostnice i 
zahvalnice zalievaju sjeme rieči Bož¬ 
je, što ga sin sije u duše pogana. I 
sjeme donosi svoj plod. 

Ovogodišnja Misijska nedjelja (22. 
listopada) neka nas sjedini u molitvi 
za sve velike, svete majke sviju mi¬ 
sionara, za sve misionare širom svie- 
ta, a osobito naše hrvatske mi¬ 
sionare u Bengaliji. A molimo 
mnogo i za to, da bi se Bog udo¬ 
stojao dati i našem narodu mnogo 
majki i mnogo sinova, kakva je bila 
sestra O. Konstantina Lievensa D. I. 
i njezin sin. 

rd — 

JEDAN NAŠ MEĐU SVIM SVETIMA 


Dvadeset je godina, što ga ne vi¬ 
dimo, a tako često nam je pred oči¬ 
ma. Zašto baš on? Jer je bio divna 
slika Svudašnjega. Tko ga je jedan¬ 
put vidio, nije ga mogao zaboraviti. 
Mlada Francuzkinja Gizela D. slučaj¬ 
no ga vidjela na ulici u Zagrebu. Iza 
25 g. piše kao gospođa iz Pariza, da 
je prošla mnogo svieta i mnogo sve¬ 
ćenika vidjela, ali takvoga, kakav je 



Lang, nigdje. ..S Bogom je on 
razgovarao, pa je Božji 
sjaj i milina na njemu osta¬ 
la. A za tim Božjim sjajem mi svi za¬ 
pravo čitav život čeznemo. Zato nam 
je mila iskra njegova — naš Lang. 

On — mili naš učitelj — i 
sada nas uči, jer su njegove rieči bi¬ 
le iz vječnosti i za vječnost. One su 
postale djelom u stotinama naših 
dobrih učiteljica. No zar to 
ne bi bile postigle častne Sestre s 


drugim dobrim svećenicima? Ne bi, 
jer su te učiteljice doniele hrvatskoj 
mladeži smisao za svet život 
govoreći, da ima u Zagrebu jedan ži¬ 
vi svetac. One su razširile svibanjsku 
pobožnost veleći, da u Zagrebu sve¬ 
ti Lang tako žarko ljubi Majku Božju. 
One su oduševile svoju djecu za 
Srdce Isusovo, jer ih je tako sveti 
Lang učio. One su poukom, primje¬ 
rom i čestom Pričešću sačuvale čist 
naraštaj, jer su željele biti slične svom 
učitelju Langu. One su i od svoje 
sirotinje školale siromašne đake za 
svećenike, jer je i Lang dao svoju 
košulju i cipele siromašnim đacima. 

Lang je 12 godina učio u Zagrebu 
klerike da budu dobri svećenici. 
No nisu li to i drugi prije i poslije 
njega činili? Jesu, ali ipak je to bilo 
drugčije, jače je djelovalo kad je 
govorio Lang, da treba da idu 
među narod, da se žrtvuju za 
njega, a ne da samo izvrše, što 
baš moraju. Oni izpoviedaju kadgod 
tko zaželi, dapače zovu i čekaju po¬ 
kornike; djecu u školi vole i radost- 
no ih uče pobožnosti i poštenju; mla¬ 
diće i djevojke okupljaju u družtva, 
da narodu očuvaju zdrav podmladak. 
Čine to i mnogo drugo, jer je to sve¬ 
ti njihov odgojitelj učio i činio, jer 
je svećenik — drugi Krist, kakav im 
je sjao iz bića Langova. 

On — dobri naš pomoćnik 
— i sada nam pomaže, jer je Božje 
darove dielio za života i poslije smr¬ 
ti. B o I e s t n i k a spremi za drugi 
sviet svaki svećenik, ali koje je Lang 
spremio, rado su trpjeli i mirno su 
umirali. I nije sebi samo jedan zaže¬ 
lio: da mi je makar i prije umrieti, sa¬ 
mo da me još za vječnost spremi — 
Lang! 

Onih par stotina siromaha, što 
su se vrzli oko Langa, bilo bi nekako 
ii bez njega preživjelo. Ali bez njega 
ne bi bili osjetili, ni oni ni sviet, koji 
je gledao njega i njih, da svi i m a- 
mo jednog milog Otca na 
nebu, koji se skrbi za vrabca na 
krovu i vodi računa o vlasi na sirotinj¬ 
skoj glavi. I taj je Otac dao svoje 
darove u ruke Langove. I Lang nači¬ 
ni znak križa na svinutoj hrbte- 
njači častne Sestre Asterije — i ona 
se izpravi; prekriži oči već gotovo 
sliepe djevojčice C. i ona ozdravi; 
prekriži otečeno lice svećenika Dog- 
še; ono odmah splasnu. I tako mno¬ 
gima za života, a po smrti im se i u 
snu javlja: kuhaj stolistnjak (kuniću) 
pa će ti proći oteklina zglobova. I 
još drugo, kako ćete čitati u njego¬ 
vu životopisu, koji će naskoro biti 
tiskan. 

A što uslišani na to? Neki to 
priznaše u Glasnicima, da bude Bo¬ 
gu i njegovu slugi na čast. Većina je 
ipak kao ona dobra inače Zagreb- 
čanka. Probdila je sate uza zid nad 
njegovim grobom, dok joj se kćerka 
u rodilištu sa smrću borila. Kad joj 
drugi dan liečnik rekao: »Živa je 
ostala, ali ne po nama!« — ona je 
dobro znala, po komu je kćerka osta¬ 
la živa. No eto, već je deset godina 
prošlo, a ona još i sada smišlja: bi li 
i kako bi to čudesno uslišenje obja¬ 
vila. 

To smo mi — Hrvati. A želimo svi, 
da nam on — naš Lang — sine na 
oltaru, te pomalo i prigovaramo, za¬ 
što već to nije? Pišite zahvalnice, vi 
koji ste primili po njemu dobro, a 
šutite. Priznajte Božju pomoć i Lan- 
gov zagovor u Glasnicima. Za to se 
ništa ne mora platiti. Treba samo da 
je stvar vjerodostojna, da je pošte¬ 
njem jamčite i podpisom, no možete 


tražiti, da samo ime ostane tajno. Do¬ 
godi li se znatnije uslišenje, javite ga 
odmah veleuč. g. Dr. Nežiću, Zagreb. 
Kaptol 29. koji skrbi za proglašenje 
Langa blaženim. Druga nam je svima 
dužnost: moliti se Gospodinu Bogu, 
da se dostoji proslaviti vjernog slugu 
svoga pravim čudesima, koja su za 
to proglašenje potrebna. Treće tek, 
tko može, da pomogne prinosom, 
jer i takav proces puno stoji. A Bog 
Gospodin i njegov i naš Lang ne 
ostaju nikomu dužni. To vam jamčim 
promatrajući već 20 godina uslišenja 
našega Langa našega »svetca« među 
Svim Svetima. 

Josip Vrbanek D. I. 


BISKUP 

DR. JOSIP LANG 

Dr. Josip Lang rodio se 25. I. 1857. u 
Lepšiću kod Ivanić-grada. U osmoj godini 
izgubi otca te osta s druga tri brata i ses¬ 
trom sirotče. Uz velike žrtve majka ga daki 
u škole. Iza izpita zrelosti stupi 1876. u bo¬ 
goslovno sjemenište u Zagrebu, odakle ga 
poglavari poslaše sliedeće godine u Rim u 
zavod Germanicum. Tu je već i odprije po¬ 
božni i požrtvovni klerik položio čvrste te¬ 
melje svoje buduće svetosti. God. 1883. bi 
Lang zaređen u Zagrebu za svećenika i 
posta kapelanom u Zlataru. Sliedeće godi¬ 
ne imenovan je duhovnikom u bolnici Mi¬ 
losrdnih Sestara u Zagrebu. Godinu dana 
kasnije postade profesorom u školi istih ses¬ 
tara. God. 1900. imenova ga nadbiskup Dr. 
Posilović duhovnikom u bogoslovnom sje¬ 
meništu u Zagrebu, a 1908. kanonikom i rek¬ 
torom u sjemeništu. Četiri godine kasnfjr« 
postade župnikom sv. Marije u Zagrebu, a 
1915. pomoćnim biskupom u Zagrebu. Um¬ 
ro je na Sve Svete 1924. Da je bio čovjek 
izvanredne svetosti, svjedoči njegov život 
i svi, koji su ga poznavali u životu i racki. 
Utječimo mu se u svojim potrebama i moli¬ 
mo, da ga Bog proslavi i na vidljivi načita 
udielivši mu časti oltara! 

BLAGO SIROMAŠNIMA! 


»Blago siromašnima 
duhom, jer je njiho¬ 
vo kraljevstvo nebes¬ 
ko!« To su rieči bo¬ 
žanskog Učitelja. Ko¬ 
ji su to siromašni »du¬ 
hom«? Jesu li to mož¬ 
da oni, koji »nemaju 
puno u glavi«? Tako 
se bar kojiput upo¬ 
trebljavaju te rieči, pa 
se kaže, da si daje 
»svjedočbu siromaš¬ 
tva« onaj, koji poka¬ 
zuje slabo znanje u 
kojoj struci. To daka¬ 
ko nije smisao Isuso¬ 
vih rieči. 

BOGATI SIROMASI 

Siromašni duhom 
ili srdcem su oni, koji 
srdcem svojim ne prianjaju uz bo¬ 
gatstvo i zemaljske stvari. To su naj¬ 
prije pravi siromasi, koji ili ništa ne 
posjeduju ili malo, jedva toliko, da 
se prehrane. Ali od ovih samo oni, 
koji su zadovoljni uzprkos siromašti- 
ne. To je onaj mnogobrojni narod, 
koji se kupi oko Isusa, a o kojem se 
kaže: »Siromašnima se propovieda 
evanđelje (Luk. 7, 22). 

Takovi evanđeoski siromasi su na¬ 
dalje i bogataši, kojima njihovo bo¬ 
gatstvo ne smeta, da ipak Bogu slu¬ 
že i bližnjemu pomažu u nevolji. Ti 
su poslušati sv. Pavla: »Ovo vam ve¬ 
lim, braćo! Vrieme je kratko. Stoga 
moraju oni, koji kupuju, biti takovi, 
kao da ništa ne posjeduju, i upotre¬ 
bljavati dobra ovoga svieta, kao da 
ih ne upotrebljavaju« (1. Kor. 7, 30). 

No u najuzvišenijem smislu rieči si¬ 
romašni duhom jesu oni, koji su pre¬ 
zreli svoje bogatstvo te se svojevolj¬ 


no odrekli svojih do¬ 
bara, da u siromaštvu 
služe Kristu Gospodi¬ 
nu. A to sve prema 
evanđeoskom savjetu 
Isusovu: »Ako hoćeš 
savršen biti, idi pro¬ 
daj svoju imovinu i 
podaj siromasima, i 
imat ćeš blago na ne¬ 
bu, i dođi i idi za 
mnom« (Mt. 19, 21). 
Takovi su siromasi u- 
istinu bogati. Blago 
njima! Njihovo je kra¬ 
ljevstvo nebesko: pu¬ 
nina svih dobara, dak¬ 
le pravo i najistinitije 
bogatstvo, koje tato¬ 
vi ne mogu ukrasti, ni 
rđa izjesti. Sv. Augus- 
tin veli: »Želiš li zna¬ 
ti, kako je siromaštvo bogato? Ono 
ti kupuje nebo! Ali već i na ovoj su 
zemlji ovakovi duhovno siromašni 
najsretniji ljudi, jer ovamo imadu 
obilje duhovnih dobara, koja su 
kudikamo vrjednija od zemaljskih, a 
onamo sretni su, zadovoljni i mirni, 
što bogataši obično nisu. »Ti si jakost 
siromašnih, jakost potrebnih u njiho¬ 
vim nevoljama« (lsaija 25, 4). 

SVETI PROSJACI 

Siromasi su Božji prijatelji: Kako je 
sada onaj siromašni Lazar sretan i bo¬ 
gat u nebu! Ali je i bio na zemlji 
strpljiv, vjeran Bogu i odan! Eno sv. 
Senula! Prosio je milostinju pred jed¬ 
nom rimskom crkvom. Radostno je 
trpio biedu, zato ga je Bog proslavio 
i uvrstio u red svojih ugodnika. I sve¬ 
ti Benedikt Labre bio je prosjak i fo 
svojevoljni. Prosio je za sebe i dru¬ 
ge, mnogo nevolja izkusio, ali je bio, 

miran i sretan na zemlji, a sad je sve¬ 
tac u nebu! Glasoviti propovjednik 
Tauler pozdravi nekog prosjaka: 
»Dobro jutro!« A ovaj će: »Nisam 
još nikad imao zloga jutra. Bio sam 
uviek zadovoljan sa svojom sudbi¬ 
nom te ne poznam želje za dobrima 
zemaljskim. Imam Otca u nebu, i on 
me ne zapušta, on mi uviek ulieva u 
dušu utjehu i blaženi mir.« 

POSLJEDNJI KOMADIĆ KRUHA 

Neka udovica sa 13 djece štovala 
osobito sv. Iliju, da i njoj, kao ono 
jednom udovici iz Sarepte, od Boga 
izmoli kruh. Jednom dođe neki voj¬ 
nik i zamoli kruha. Ona mu da pos¬ 
ljednji komad i ode s djecom gldclna 
spavati. Sutradan zakuca netko na 
vrata. Ona otvori i gle: pred vratima 
kola puna vreća s brašnom! To je do¬ 
nio otac onoga vojnika: »Vi ste sinoć 
mojem sinu dali posljednji komadić 
kruha, a ja, njegov otac, danas vam 
tisućstruko vraćam.« Tako je Bog po 
zagovoru sv. Ilije pomogao toj obi¬ 
telji, koja je bila sretna i u siromaš¬ 
tvu. Jedno od one djece postane 
svećenik, te je često pripoviedao 
djeci u školi tu zgodu o posljednjem 
komadiću kruha. 

SIROMAŠNI BOGATAŠI 

Spasitelj slavi siromašne. Blago nji¬ 
ma! Ali za bogataše ima stroge i o- 
zbiljne rieči: »Težko vama bogatima, 
jer ste primili svoju utjehu« (Lk. 6, 
24). »Lakše je devi proći kroz uši 
iglene, nego li bogatašu ući u kra¬ 
ljevstvo Božje« (Mark. 10, 25). Gar- 
borg, norvežki pisac reče jednom: 
»Novac sam po sebi nema vriedno- 
sti; ali je veliko dobro za onoga, koji 
ga znade pravo upotriebiti. Za no¬ 
vac možeš sve dobiti, tako se bar 
veli. Ali ne, to nije istina. Možeš ku¬ 
piti jelo, ali ne tek; ljekariju, ali ne 


zdravlje; meke dušeke, ali ne san; 
učenost, ali ne duhovitost; poznan¬ 
stvo, ali ne prijateljstvo; sluge, ali ne 
vjernost; radostne dane, ali ne mir.« 

Bogatašima u Americi nije baš 
dobro uzprkos bajoslovnog bogat¬ 
stva. Na svakom koraku moraju ih 
pratiti izvidnici. Oko dvorca ili vile 
brojni stražari i svaki, koji ulazi ili iz¬ 
lazi, biva pretražen. Ako imadu dje¬ 
ce, moraju ih pomno čuvati, da ih 
razbojnici ne otmu i onda ne ucjene. 
Na jednog miliardera izpaljen je hi¬ 
tac. Od onoga časa nema mira, uviek 
strepi za život, zabarikadirao se u 
svojoj kući i plaća ogromne svote 
za stražare. Rockefeller je živio kao 
zatočenik: pred sobom, u sobi straža, 
kraj kreveta dva osobna stražara, u 
noći obasjavači pretražuju najbližu 
okolicu. Bolestan na želudcu živi sa¬ 
mo o mlieku i kruhu. Drugi neki bo¬ 
gataš vidio pečenku pa uzklikne: 
»Dao bih pola milijuna, kad bih 
smio jesti takovo što!« Natan Rot- 
child bio sasvim uzet. Kad je čuo, 
da mu je brat pao s konja, reče: 
»Sretna li njega, što može pasti. Dao 
bih čitav svoj imetak, da mogu ja¬ 
hati ili bar micati se!« Siromašni bo¬ 
gataši! »Bolji je siromah, kad je 
zdrav, nego bogataš slab i bolestan« 
(Sir. 30, 14). Blago evanđeoskim si¬ 
romasima! Nije svima dano, da to 
razumiju. Blaao onima, koji to shvate. 
Osobito ju današnje tužno vrieme, 
gdje lakomost vlada svietom. 

Petar GSrtler D. !. 

BUDITE MILOSRDNI 


Ne moli badava sv. Crkva u litani¬ 
jama Sviju Svetih, neka nas Gospo¬ 
din Bog očuva od rata. Rat nam je 
donio svakojaku nevolju bez konca 
i kraja, nevolju svih vrsta i svih obli¬ 
ka. Pogibaju ljudski životi; uništava¬ 
ju se obitelji; djeca bez roditelja po¬ 
tucaju se kao sirotani od kuće do 
kuće, gladna i bosa; ruše se kuće; 
uništava se imanje pojedinaca i za¬ 
jednice. A k svemu tome gomila se 
grieh na grieh, to strahovito duhov¬ 
no zlo, što izaziva daljnje kazne Bož¬ 
je. Evo, koliko nevolje i nevoljnika 
vidimo dan na dan oko sebe! Toliki 
su kucali na naša vrata i još će po¬ 
kucati. A kako smo mi prema njima? 

Mnogi okrutnici zaključavaju svo¬ 
ja vrata pred njima. Tjeraju ih tvrdim, 
oštrim riečima. Vrieđaju njihovo ljud¬ 
sko dostojanstvo, da bude tako čaša 
njihove gorčine puna. Škrto sakriva¬ 
ju, što imaju, misle samo na sebe, a 
drugi neka skapavaju. Ne pomišljaju, 
da su i sami mogli biti među tim ne¬ 
voljnicima bez kruha i krova, i tko 
zna, ne će li već sutra biti. 

Ima, hvala Bogu, i drugačijih ljudi. 
Oni otvaraju siromahu vrata svoga 
srdca i svoje kuće. Hrane gladne, na¬ 
pajaju žedne, oblače gole, nađu ci¬ 
pele za bose, makar bile stare i po- 
krpane. A što je gotovo više od sve¬ 
ga toga, oni nađu toplu rieč za srdce 
nevoljnika, utješe ga, podignu nje¬ 
gove oči prema boljim vremenima, 



koja će napraviti kraj patnji. Koliko 
vriedi ovakva utjeha, to znadu samo 
oni, koji su je sami izkusili. Ti ljudi 
su plemeniti, kršćanski ljudi, vriedni 
udivljenja i nasljedovanja. Nasljeduj- 
mo ih! 

A što me zapravo potiče, da bu¬ 
dem milosrdan prema siromasima? 
Evo što. Ljudi su, stvoreni na istu pri¬ 
liku i sliku Božju, kao i ja. — Braća 
su mi, djeca istoga naroda; u našim 
žilama kola ista krv naših pređa. — 



Braća smo si i u Isusu Kristu. Mi svi 
smo kršteni u Krista te sačinjavamo 
jedno tajanstveno tielo Kristovo. »A 
vi ste tielo Kristovo, i pojedini udo¬ 
vi. . . I ako stradava jedan ud, s njim 
stradavaju svi udovi« (1. Kor. 12, 26- 
27). Ako smo dakle udovi istoga tie- 
la, moramo suosjećati i podpomaga- 
ti jedan drugoga. 

Veže nas u tome izričita zapovied 
ljubavi. »Ljubi svoga bližnjega kao 

samoga sebe! — Šio želiš, da drugi 
tebi čine, to čini i ti drugima. — Kak¬ 
vom mjerom mjerite, takvom će se i 
vama mjeriti.« Ako bismo bili na 
mjestu ovih siromaha, zar nama ne bi 
bilo drago, da nas prime pod krov, 
da nas nahrane, da nam dadnu bilo 
kakvo odielo i obuću, samo da ne 
ostanemo goli i bosi? Zar nama ne 
bi bilo drago, kad bi liepo primili na¬ 
šu djecu? Ako dakle mi tako želimo 
sebi, onda to isto činimo drugima. To 
je zakon Božji! 

Ne mislimo, da je to, što damo si¬ 
romahu, izgubljeno. Nije! Isus će na¬ 
ma povratiti, jer je On to obećao. 
On, kao svemogući Bog hoće i može 
izpuniti svoje obećanje. A rekao je, 
da ne će ostati dužan ni za čašu vo¬ 
de, koju smo pružili siromahu, a ka¬ 
mo li za veću stvar. On vraća u kra¬ 
ljevstvu nebeskom, ali već i tu na 
zemlji. 

Zar niste još izkusili u svome živo¬ 
tu, šta znači blagoslov Božji? Neke 
stvari nam idu za rukom, uspievaju 
nam, da sami ne znamo kako. To je 
blagoslov Božji. Koji puta izbjegne¬ 
mo. nesreći sasvim neočekivano, a 
moglo nam se lako zlo dogoditi. Zar, 
se niste još nikada divili blagoslovu 
Božjemu, što počiva nad kućom pra¬ 
vednoga čovjeka? To je ono, što pi¬ 
še sv. Pavao: »A Bog može udieliti 
vam obilato svaku milost, da u sve¬ 
mu svagda svega dovoljno imajući 
obilujete za svako dobro djelo.... 


A koji daje sjeme sijaču i kruh za je¬ 
lo, dat će i umnožit će sjeme vaše i 
umnoži! će plodove pravde vaše« 
(2. Kor. 9, 8-10). Hoćemo li ovo iz- 
kusiti na samima sebi, onda budimo 
milosrdni prema siromasima. 

A kome da dugujemo? Zar svako¬ 
me? Da, svakome, tko je u potrebi. 
Ne pitajmo, koje je stranke onaj, da 
li je ovoga ili onoga mišljenja. Jer 
Krist nije kazao: daj »svome«, nego 
svakome, tko je u nevolji, čak i ne¬ 
prijatelju. »Ljubite neprijatelje svoje 
i činite dobro onima, koji vas progo¬ 
ne.« Ako dadeš neprijatelju, tvoja je 
zasluga puno veća, jer si dao jedi¬ 
no iz ljubavi prema Kristu. 

»Siromah sam, ne mogu dati.« Ni¬ 
je mogla ni ona udovica iz Sarepte, 
kad ju je zamolio prorok Ilija, jer bi¬ 
jaše velika glad u zemlji. Rekla mu 
je: »Evo, imam samo još toliko braš¬ 
na i ulja, da umiesim hljeb za sebe 
i za sina, a onda ćemo umrieti.« Ali 
je ipak poslušala Iliju i izpekla naj¬ 
prije kruh za njega. I Gospodin Bog 
je blagoslovio njezinu velikodušnost. 
Nije nestalo ni brašna iz posude ni 
ulja iz vrča, dok nije minula glad u 
zemlji, a hranili su se ona i njezin sin 
i prorok Ilija. — Ako si siromašan, 
daj milostinju od svoga siromaštva 
koliko možeš, a Gospodin Bog će ti 
obilno naplatiti. 

Budite milosrdni prema drugima, 
pa će i Bog biti vama milosrdan! 

P. Berden D. I. 


PORUKE UPRAVE 

»Kalendar Srdca Isusova i Marijina 1945.« u glavnom je već razaslan predplatnicima. 
Tko ga još želi, neka ga čim prije naruči, jer je zaliha na izmaku. Svi, koji su već primili 
Kalendar, neka prvom zgodom pošalju, šfo su dužni za nj! 

Ovaj dvobroj »Glasnika« jako je zakasnio radi ograničenja potroška električne struje 
i plina u tiskari. Radi istoga razloga, zakasnit će možda i 12. broj »Glasnika«, pa molimo 
predplatnike, da nas izvole izpričati. 

CIENIMO SAKRAMENAT SVETE POMASTI 

ISTI KITO ALI ŽALOSTNO MOLITVENA NAKANA Roditelji SU se iz- 

...... i vi. APOSTOLATA MOLITVE .7 ,. le >' s . u se ,z 

Istinito je ali zalostno, ZA studeni 1944 pncavali ovako 1 onako. 

da mnogi katolici ne 'Na kontu je majka pri- 


poznaju i zato ne c i e n e ve¬ 
likih milosti sakramenta sv. Pomasti. 

Eto neki dan pozvaše svećenika 
k bolestnici u jednu katoličku obi¬ 
telj. Svećenik je uzeo brzo Presveto, 
sv. ulje i sve što treba, pa se požu¬ 
rio, da ne bi došao prekasno. Ali kad 
je došao u kuću, bolestnica je već 
bila mrtva. A što je još gore, spome¬ 
nuti je svećenik vidio, da su njega 
pozvali tek onda, kad je djevojka bi¬ 
la izdahnula. Zato je on ozbiljno o- 
pomenuo roditelje. Rekao im je, da 
su učinili veliku i strašnu nepravdu 
svojem rođenom djetetu. Oni su skri¬ 
vili, da im je kćerka bez utjehe sv. 
vjere otišla na drugi sviet i na sud 


znala: »Bojali smo se zvati svećenika, 
da je to ne uplaši. Mislila bi jadnica 
da onda mora umrieti.« Tako majka. A 
zar jadna bolestnica ovako nije mo¬ 
rala umrieti? Umrla je u isti sat i u isti 
čas, u koji bi umrla i da je primila 
sv. sakramente. Nerazumna i nekrš- 
ćanska ljubav njezinih roditelja nije 
joj ništa koristila. A daj Bože, da joj 
nije jako mnogo naškodila. 

Nije naime nikako riedak slučaj, 
da se ukućani, koji još uzto misle, da 
su vrlo dobri katolici, uztručavaju po¬ 
zvati svećenika u pravo vrieme bo- 
lestnicima. Nego odugovlače i čeka¬ 
ju do zadnjeg časa. Pa onda kad je 
bolestnik već izgubio sviest i ne zna 

više za sebe ili je možda već i umro, 
onda lete i zovu svećenika. Tada on 
bolestniku nije više »opasan«. Naime 
svećenik. A sve to oni čine iz nekog 
nekršćanskog straha — a možemo re¬ 
ći i praznovjerja — ili iz neke nera¬ 
zumne ljubavi i sućuti prema bolest¬ 
niku. Oni naime misle i govore ova¬ 
ko: »Ako mu zovnem svećenika — 
uzrujat će se r preplašit će se, razža- 
fostit će se. Mislit će jadnik, da mu 
više nema spasa. Mislit će, da sad 
mora umrieti.« A što zapravo poka¬ 
zuju ovakvi roditelji, rođaci i ukuća¬ 
ni, koji neće na vrieme, da pozovu 
svećenika težkom bolestniku? Ponaj¬ 
prije oni ne pokazuju kakve prave 
ljubavi sućuti prema svojim bolest- 
nicima. Nego naprotiv oni pokazuju, 
kako su bezćutni i nemilosrdni, jer 
svojim milim i dragim uzkraćuju u 
najtežim časovima njihova života ve¬ 
like milosti i utjehu sv. vjere. A naj¬ 
gore je to, što oni izvrgavaju i samo 
njihovo vječno spasenje najvećoj o- 
pasnosti. Onda tu treba govoriti o 
okrutnosti i nepravdi a ne o ljubavi 
i sućuti. 

A ako mi svojom lahkoumnošću i 
nemarom zatvorimo zauviek vrata ne¬ 
ba svojim najdražim. Osim toga o- 
vakvi katolici pokazuju, da ne znaju 
skoro ništa o svetim sakramentima, 
a osobito o sakramentu sv. Pomasti, 
Pa jer se radi o spasu tolikih duša, 
poziva nas Sveti Otac, da se ovaj 
mjesec molimo, da bi svi kršćani u- 
poznali i onda cienili za 
sebe i za druge velike koristi 
ovoga sakramenta. 

ISUS I BOLESTNICI 

Bolestnici su ljudi, koji žive od tu¬ 
đe dobrote i ljubavi. Kad se čovjek 
težko razboli, onda je on veliki bied- 
nik. Nemoćan je i slab. Muče ga boli 


tjelesne i duševne. Mi ga žalimo. I 
želimo mu pomoći. Zato odmah zo¬ 
vemo liečnika, da mu ublaži boli. 
Nadamo se, da će mu on svojom 
vještinom povratiti zdravlje. A isto 
tako drago nam je, ako se nađu 
dobri znanci i prijatelji, da bolestnika 
od vremena do vremena obadu i 
utješe ga. To je pomoć i utjeha, koju 
tražimo i očekujemo od ljudi. Ljud¬ 
ska pomoć i utjeha. Ali ne smijemo 
kao kršćani zaboraviti, da imade po¬ 
moć i utjeha, koju bolestniku može 
pružiti naš Spasitelj. I on je Liečnik 
i Prijatelj. On ljubi sve ljude. Ali na¬ 
pose i na osobit način ljubi bolest- 
nike. Uzmi knjigu sv. Evanđelja u 
ruke. Tu ćeš naći, da Isus nije prema 
nikome pokazao toliko dobrote i lju¬ 
bavi kao prema jadnim bolestnicima. 

I duševnim i tjelesnim. Najveći broj 
čudesa, što ih Isus učinio u svom ži¬ 
votu bila su ozdravljenja bolestnika 
svake ruke. Narod je to znao, pa je 
grnuo k Njemu noseći svoje bolest- 
nike, da ih on izcieli. »A sav je na¬ 
rod tražio, da Ga se dotakne, jer je 
iz Njega izlazila sila, i sve je izcielji- 
vao.« (Lk. 6, 19). Samilostno Srdce 
Isusovo nije moglo gledati ljudske 
biede a da joj ne pomogne. Isus je 
liečio i tješio bolesnike, jer ih je lju¬ 
bio. Tko će se onda čuditi, da je On 
u svojoj Crkvi osnovao i jedan po¬ 
seban sakramenat baš za bolestnike. 
To je sakramenat sv. Pomasti. Taj 
sakramenat nije prema tome osno¬ 
van, da kršćanina straši i plaši nego 
upravo protivno od toga. Kad sveće¬ 
nik dolazi bolestniku, onda on ne 
dolazi kao običan čovjek, nego mu 
dolazi u ime Isusovo, da mu donese 
snage, pomoći i utjehe. Zašto onda 
mi, koji smo brzi i pripravni, da svom 
bolestniku pružimo ljudsku pomoć, 
uzkraćujemo mu Božju pomoć? 

Sto treba pripremiti 

ZA SV. POMASTI 

KAD ZOVEŠ SVEĆENIKA K BOLESTNIKU 
k a ž i mu: 1. je li bolestnik pri sviesti; 
2. može li gutati. 



Ovako bi trebao da bude priređen stol, 
pokriven bielim stolnjakom: 1. Križ sa dvie 
svieće; 2. blagoslovljena voda s grančicom; 
3. tanjurić sa 6 kuglica od pamuka; 4. čaša 
obične vode; 5. tanjurić sa komadićem kru¬ 
ha; 6. smotan ručnik. 

Smjesti stol tako, da ga bolestnik vidi, 
ako je moguće. 

Prije nego svećenik uđe: upali svi¬ 
eće. 

Kad svećenik uđe u kuću: klekni! 

Kad svećenik izpovieda bolestnika: iza¬ 
đi v a n. 

Iza izpoviedi uđi opet i klekni! 

Dok svećenik maže sv. uljem bolest¬ 
nika, neka mu tko drži tanjur s kuglica¬ 
ma pamuka i malko otkrije noge bolest- 
nikove. Drugi, koji su u sobi kleče. 

Kad svećenik ne daje bolestniku posljed¬ 
nje pomasti, već samo sv. Pričest, onda ne 
treba ni tanjura s kuglicama ni ručnika. 


MNOGOSTRUKA KORIST 

Pitamo se: koje su to velike 
koristi i milosti, što ih sakra¬ 
menat sv. Pomasti daje bolest- 
nome kršćaninu? 

1. Oprašta nam grie- 
h e. Sv. Pomast daje nam mi¬ 
lost, koja briše iz naše duše 
manje i lake griehe. Za oproš- 
tenje težkih grieha treba se 
valjano i pobožno izpovjediti. 
Zato i jest običaj, da se bo¬ 
lestnik, prije nego će primiti 
sv. Pomast, izpovjedi i pri¬ 
česti. Sv. Pomast jest sakra¬ 
menat živih. To znači, da onaj 
koji je prima treba biti izmi- 
ren s Bogom, u milosti posvet- 
noj. Ali može se desiti, da bo¬ 
lestnik bez svoje krivnje ne 
može više da izpovjedi svojih 
težkih grieha u sv. izpoviedi. 
U tom slučaju sv. Pomast o- 
prašta mu i težke griehe. Ali 
ako takav bolestnik ozdravi, 
onda treba da te svoje težke 
griehe rekne kod prve sv. iz¬ 
poviedi. 

2. Čisti nam dušu od osta¬ 
taka grieha. Pod tim se 
razumievaju razne slabosti u 
našoj duši, koje su ostale kao 
posljedica grješnoga života. 
A isto tako vremenite kazne, 
koje smo poradi svojih grieha 
stekli. Tu sv. Pomast djeluje 
kao kakav liek, koji izcieljuje 
rane i bolesti naše duše. Zato 
se taj sakramenat i podjeljuje 
ovako: svećenik uzme sv. ulje, 
koje je biskup svečano bla¬ 
goslovio na Veliki Četvrtak i 
maže pojedina sjetila bolest- 
nikova (oči, uši, nos, usta, ru¬ 
ke i noge), a pritom izgova¬ 
ra ove rieči: »Ovim svetim 

pomazanjem i svojim preblagim mi¬ 
losrđem oprostio ti Gospodin, štogod 
si sagriešio gledanjem, slušanjem, 
mirisanjem, kušanjem i govorom, ti- 
csnjem, hodanjem). Amen.« Nisu li 
ove rieči kadre, da utješe i osokole 
bolestnika? Makar on i griešio u svom 
životu, opet se može uzdati u pre¬ 
blago milosrđe Božje. 

3. Daje nam snagu i ja¬ 
ko s t u bolesti a napose u smrtnoj 
borbi. I dok smo zdravi, mi smo lju¬ 
di slabi. Nestrpljivi smo, osjetljivi, 
malodušni. Smeta nam i ovo i ono. 
Kod bolestnika je to još puno gore. 
Zato njima treba posebne jakosti, da 
podnesu odano u volju Božju sve 
svoje muke i nevolje. Bolest je uviek 
težka kušnja. I za tielo i za dušu, pa 
nam za to treba posebnih milosti, da 
ostanemo jaki i ne klonemo. Te mi¬ 
losti daje nam sv. Pomast. A onda, 
za mnogoga bolestnika njegova bo¬ 
lest je bolest na smrt. U njoj ga čeka 
smrtna borba. Ta je borba težka i 
odlučna. Neprijatelj naše duše, koji 
je čitav život radio o našoj propasti 
i navodio nas na zlo, nikad ne napre¬ 
že svoje sile jače nego onda kad 
vidi, da nam se približava zadnji čas 
života. On želi, da nas sasvim upro¬ 
pasti i otme nam iz duše nadu u mi¬ 
losrđe Božje. Sv. Pomast daje nam 
baš za te časove veliku snagu, da 
možemo krepko i srčano odbiti na¬ 
vale i lukavštine nečastivog duha i 
u miru i pouzdanju predati dušu svo¬ 
jem Stvoritelju i Sudcu. 

4. Povraća nam zdravlje, 
ako je to na korist našoj duši. Ne 
znači to, da ovaj sakramenat čudesno 
ozdravi ju je onoga, koji ga primi. Ne¬ 
go to znači, da sv. Pomast može bo- 
lestniku, koji je na vrieme, pobožno 
i s Douzdanjem primi olakšati njego¬ 
vu bolest ili je čak posve izcieliti, ako 


je to na njegovu duhovnu korist i 
spasenje. Oni koji imaju posla s bo- 
lestnicima znadu, da se to i događa. 
Francuzki liečnik Dr. Surbled napisao 
je čak jednu knjižicu, u kojoj pokazu¬ 
je djelovanje sv. Pomasti na bolest- 
nike. U toj knjižici on piše i ovo: 
»Ima već preko trideset godina, što 
primjećujem koristno djelovanje sv. 
Pomasti na bolestnike: bolest je nag¬ 
lo prestala, neočekivano je nastalo 
poboljšanje bolesti ili čak i pravo o- 
zdravljenje. A sad mogu tome doda¬ 
ti još sigurnije i jače svjedočanstvo. 
Tiče se mene samoga. Kad sam bro 
koncem godine 1909 sam težko bo¬ 
lestan, zatražio sam i primio sv. sa¬ 
kramente. I mogu posvjedočiti, da 
mi je to bila neizreciva utjeha za du¬ 
šu a mom tielu donielo je osjetljivu 
olakšicu.« — Ako uzmemo i molitve, 
koje sv. Crva moli nad bolestnikom 
kojem podjeljuje sv. Pomast, onda 
vidimo s kolikom nježnošću i željom 
ona moli dragog Boga, da bolestni- 
ku povrati baš zdravlje. Jedna od tih 
molitava glasi ovako: »Gospodine 
sveti, Otče svemogući koji u bolest- 
no tielo ulievaš milost svoga blago¬ 
slova i velikom blagošću čuvaš svo¬ 
je stvorenje, na zaziv tvoga imena 
dobrostivo pomozi svoga službeni¬ 
ka: oslobodi ga od bolesti, obdari 
zdravljem, desnicom ga svojom uz- 
digni, krepošću ojači, moću zaštiti i 
povrati svetoj Crkvi svojoj u podpu- 
nu željenom dobru stanju.« Tako mo¬ 
že moliti samo najbolja Majka, koja 
želi svome bolestnom djetetu svako 
dobro pa i tjelesno. 

# 

Imajući na umu sve ove blagodati 
sv. Pomasti dobar kršćanin će iz sve¬ 
ga srdca željeti, da pobožno primi 
ovaj sakramenat, ako ga snađe težka 
bolest. Ima pobožnih vjernika, koji 

često pa i svaki dan mole za milost 
da uistinu preminu »blago u Gospo¬ 
dinu opremljeni sv. sakramentima 
umirućih«. Takav će vjernik, ako vidi, 
da je njegova bolest opasna sam za¬ 
tražiti, da mu pozovu svećenika. Ako 
poznajemo i cienimo milosti sv. Po¬ 
masti i mi ćemo tako učiniti. A što 
se tiče drugih, moramo znati, da nema 
većega dobročinstva, koje možemo 
izkazati bolestniku, koji možda i ne 
sluti, da mu je kraj blizu, nego ako 
mu pribavimo milosti i utjehu sv. sa¬ 
kramenata. To treba da znaju rođaci 


i ukućani i svi koji imaju posla s tež- 
kim bolestnicima. Njihova je dužnost, 
da onima, za koje se toliko žrtvuju i 
koje toliko ljube, ne uzkrate milosti 
posljednjih sv. sakramenata. Za te 
bolestnike, jadne i nemoćne, koji su 
možda tek još koji čas ovdje među 
nama to je najvažnije pitanje: pita¬ 
nje života i smrti. Ali pitanje vječnog 
života i vječne smrti. Bolestnici, koji¬ 
ma smo ovako pomogli u zadnjim 
časovima njihova života neće nam 

toga nikada zaboraviti. 

Stjepan Zec D. I. 


RAZPEĆE 

U izbi sam pustoj; glad i jad me mrvi... 

Oh, da mi je jedno maleno razpeće 
i na njemu Isus okupan u krvi! — 

Ja ga ne bih nikad metn'o među cvieće: 
Golgota je mrazna Njegvo carstvo bila, 
tvrdi križ mu bio kraljevski je priesto; 
izbica bi moja, oh znam, dobra bila 
da Njemu i meni da u sebi mjesto. 

Uvečer bih hladnu ogrlio tu Ga, 
u misli bih plašno cjelun'o Mu noge, 
Radostno bih pričo o bolima ruga, 
o bolima glada i smrznutih noći. 

Molio bih mnogo ljubavi, za mnoge. 

Pito bih Ga, kad ću s Njim u nebo poći. 
Ko druzi bi tako provodili dane. 

On bi sa mnom plako, vido srdca rane, 
a ja bih Mu sebe čitavoga pređo: 

On je moja Ljubav, Ufanje i Credo ! — 

Ja razpeća nemam, nemam znaka sveta. 
Molio sam mnoge, da bi mi ga dali. 

Moj Isuse druže — brate svega svieta, 

Kao pseto su me svagdje otjerali. 

Radi toga dugo žalost me je bila 
i srdce sam svoje bio pređo jalu, 
dok mi nije došla Tvoja miso mila: 

Imam križ ja, imam: svojih muka trista, 
i na njih ću pribit svoju dušu malu, 
iz duše ću svoje izklesati vjerno 
lik razpeta Krista. Ivan Lončar. 

NA RUBU GROBOVA 


Prije no šio će muklo bubnjanje 
gruda po liesu naviestiti posljednji 
razstanak s dragim pokojnikom, i kad 
je već duša njegova preporučena 
Gospodinu, poziva svećenik nazoč¬ 
ne: Pomolimo se i za ono¬ 
ga, koji će od nas prvi u- 
mrieti, da premine u milo¬ 
sti Božjoj. 

Pratili ste jamačno kojeg pokojni¬ 
ka na njegovu posljednjem putu. 
Morali ste osjetiti, kako spomenute 
rieči čovjeka zgrabe, da bar za čas 
pusti s pameti tugu za izgubljenom 
osobom i sjeti se svoje sudbine. 

... Za onoga, koji će od nas 
prvi preminuti. Crkva gleda na sve 
stvarno, kako jest. Vi, okolo skup¬ 
ljeni, gledajte, što je ljudski život; 
što čeka ljudsko tielo. Prije nego se 
zatvori grob, ogledajte! Ovi ostatci 
strunut će brzo u prah i pepeo. To če¬ 
ka i vaše tielo. A duša? Jedno je sa¬ 
mo važno i presudno: da premi¬ 
ne, da pođe s ovog svieta u 
milosti Božjoj, u prijatelj¬ 
stvu s Bogom. Inače bolje bi 
mu bilo, da se nije ni rodio onaj čov¬ 
jek. 

Za onoga, koji od nas prviu- 
mre. I pravo je, da nas ova misao 
»p r v i« potrese i uozbilji. U našoj 
je naravi, da se za ovo prvenstvo ni¬ 
tko ne otima. Tu bi — zar ne? — sva¬ 
tko od nas volio biti zadnji. No ne 
koristi ogledavati se okolo, tko ima 
više siedih vlasi, manje zubiju i pog- 
nutija leđa. Ne znamo, s koje strane 
će proviriti smrt i odnieti plien. Veli 
naš Spasitelj: Bdijte i molite, 
jer ne znatedana ni časa... 
— U koji sat ne mislite, 
doći će Sin Čovječji. 

Pripovieda jedan župnik: 


Vraćao sam se s posvete našeg no¬ 
vog groblja. Priključi mi se mlad gos¬ 
podin. — Velečastni, palača je eto 
otvorena, što mislite, koga će prvoga 
unieti na nosiljci? — To samo Bog 
zna, odgovorim. Mogu baš ja biti pr¬ 
vi, pa — i Vi, gospodine. 

— Ali, velečastni, mi imamo još 
vremena. 

Ne prođe ni mjesec dana i čudna 
li čuda, naš mladi gospodin zauzeo 

je prvi mjesto na novom groblju. 
Hvala Bogu, bio je spreman. 

I groblje je jedna mudra knjiga. 
Samo valja znati čitati. Na svakoj 
stranici piše: Budi spreman! Ne 
dopusti, da u lađi tvog života dulje 
ostane težki kamen grieha, jer je on 
može svaki čas potopiti u vječnu noć. 

Pohađajući naša groblja, učimo iz 
ove knjige. Misao na mrtve može u 
nama probuditi život duše i njegov 
rast do sjedinjenja s Božjim životom. 

F. I. 



»PUNO NAS JE, MALO NAM JE!« 

Prolazeći pokraj groblja s jednim 
mojim drugom, pokojnim već sveće¬ 
nikom, prekrstim se i predmolim je¬ 
dan Otčenaš za vjerne mrtve. Ja svr- 
ših, a on će: 

»Čuj nešto. Kada sam se prvi put 
s mojom majkom pomolio ovako za 
pokojne, ona ne bi zadovoljna s jed¬ 
nim Otčenašom, pa izmolismo tri. — 
Tako sine, reče mi majka, uviek se 
tako pomoli kraj groblja. Jer dogo¬ 
dilo se, pričali su stari, da je neki 
prolaznik izmolio samo jedan Otče¬ 
naš i začuo odmah iz groblja, gdje 
mnogi viču: »Puno nas je, ma¬ 
lo nam j e!« i tako dva tri put. Eto, 
sine, zato ja vazda izmolim barem 
tri Otčenaša, kad god me put nanese 
kraj groblja.« 

Šta drugo puk s tim hoće da kaže, 
nego da duše u čistilištu vapiju za 
našom pomoći, pa stoga da i mi m o- 
ramo biti velikodušni pre¬ 
ma njima u svojim molitvama i 
inim dobrim djelima, da n e smije¬ 
mo škrtariti prema njima. 

Kako liep i dubok nauk u tako pri¬ 
prostoj pričici! 

Nikola Tojčić 


SVEĆENIČKA ZAHVALNOST 

U srpanjskom ovogodišnjem je 
broju ovog vriednog Glasnika izašao 
člančić pod naslovom: »Kriva žalost 
za djetetom.« Taj bih člančić želio da 
malo nadopunim. 

Ja mojim roditeljima u vremenitom 
pogledu više ne mogu pomoći, jer 
su već davno pokojni: otac 33, maj¬ 
ka 17 godina. Uostalom, dok su bili 
i živi, nije im moja vremenita pomoć 
bila ni potrebna. Naprotiv su oni me¬ 
ne i kao Svećenika pomagali. Za sve- 

ćenika su me iz čiste nesebičnosti 
izškolali. 

No što činim ja sada za njih po¬ 
kojne? 

Svake godine odslužim za njih naj¬ 
manje 3 sv. Mise. Kod svake t. zv. 
»svakidanje« crne sv. Mise uključim 
za njih posebne molitve. Dnevice ih 
se izričito sjetim kod svake sv. Mise 
poslije pretvorbe u t. zv. »spomenu 
na mrtve«, osim toga kod molitve 
svećeničkog časoslova i sv. krunice. 
Kad mi koje od njih dođe u san, uz¬ 
mem to — ne iz praznovjerja, nego 
iz pobožnog običaja — za povod, 
da istog dana za nj odslužim sv. Mi¬ 
su i za pokoj duše dotičnog rodite¬ 
lja namienim sav satisfaktorni (zado- 
voljstveni, naknadni) plod svih svo¬ 
jih molitava, trpljenja i dobrih djela, 
kao i sve oproste toga dana. To isto 
činim na sve one druge dane, kada 
služim za njih sv. Misu. 

Evo prekrasnih molitava iz misne 
knjige, što ih zacielo svaki svećenik 
uključuje u sve »svakidanje« crne sv. 
Mise, ako su mu roditelji pokojni: 

U početku Mise: »Bože, koji si nam 
zapovjedio, da otca i majku štujemo: 
smiluj se milostivo dušama otca i maj¬ 
ke moje, i griehe njihove odpusti; a 
meni dopusti, da ih u radosti vječne 
jasnosti vidim.« 

Poslije prikazanja: »Primi, Gospo¬ 
dine, žrtvu, što je prikazujem za du¬ 
še otca i majke moje: i daj im vječnu 


radost u kraju živih; a mene s njima 
sjedini u sreći svetih.« 

Poslije Pričesti: »Saučestvovanje u 
nebeskom sakramentu, molimo, Gos¬ 
podine, neka dušama otca i majke 
moje poda pokoj i svjetlost vječnu; 
a mene neka s njima okruni tvoja 
vječna milost.« 

I uviek to činim sabrano, iz dubo¬ 
kog pieteta i zahvalnosti prema mo¬ 
jim pokojnim roditeljima zato, što su 
me izškolali za svećenika. 

Da su me moji roditelji izškolali za 
kakvog svjetskog gospodina, ne bih 
se vjerojatno molio ni za sebe, a ka¬ 
mo li za njih. 

Ima sijaset primjera — u svakom 
većem mjestu moglo bi ih se po¬ 
imence nabrajati — da je zadušnica, 
koja se već iz običaja i građanske 
pristojnosti daje služiti, kod premno- 
gih, čak i bogatih, sinova i kćeri u- 
jedno i zadnja Misa, što su je da¬ 
li odslužiti iza smrti svojih roditelja. 
Koliki manjak pieteta i vjere i kako 
je to žalostno! A na svećeničke rodi¬ 
telje već za njihova života pada bla¬ 
goslov iz posvećenih ruku njihova 
sina svećenika, a poslije smrti blagi 
melem na njihove duše. 

Nadam se — i ta je nada ze mene 
velika utjeha, — da su moji roditelji 
sada u vječnosti vrlo sretni i dragom 
Bogu zahvalni, da su jedno od svoje 
mnogobrojne djece izškolali za sve¬ 
ćenika. 

i. M. župnik 


NOVE SLAKE SLUGE BOŽJEGA PETRA BARBARIĆA 

sa medaljom Marijine Kongregacije (vidi uzorak na str. 190!). Slike su izrađene vjerno 
prema izvornom svjetlopisu, snimljenom malo pred smrt Sluge Božjega, pa su tako naj¬ 
vjernija njegova slika. Slike su izrađene u tri razne veličine, a tiskane su u smeđoj boji 
na najfinijem bielom debelom papiru za umjetnički tisak. 

Veličina slike 35 X 50 cm - 200.- Kn — Veličina slike 25 X 35 - 100.- Kn 
Veličina slike 17 X 25 cm - 50.- Kn 

Troškovi odpreme i poštarina računaju se posebno! 

Uprava »Glasnika Srdca Isusova«, Zagreb 1/147. 


MAJČINO SRDCE 


Godine 1837. zadesi velika nesre¬ 
ća grad Rim. Preko dva mjeseca i po 
harala je tamo težka zarazna bolest 
kolera. Jedva je koga štedjela. Ljudi 
su umirali na tisuće. Malo su poma¬ 
gali liekovi, a nimalo bogatstvo, zna¬ 
nje i častno ime. Mogla su pomoći 
samo nebesa. 

Stoga tadašnji isusovački general, 
danas častni sluga Božji, o. Ivan Roo- 
thaan sazove sve poglavare rimskih 
kuća Družbe Isusove pa s njima po¬ 
loži ovaj zavjet: »Ako u ovoj pogi¬ 
belji budemo od kolere pošteđeni, 
svi će rimski isusovci kroz deset go¬ 
dina uoči blagdana Prečistoga Srdca 
Marijina postiti, a pred oltarom Maj¬ 
ke Božje molit će se lauretanske lita¬ 
nije.« 


I doista! Dok su u Vječnome Gradu 
oboljele 9372 osobe, od kojih je 
5419 i umrlo, dotle od 340 isusovaca, 
koji se za onih 79 dana kolere po- 
svetiše njezi bolestnika, nijedan nije 
umro, štoviše niti se ijedan zarazio! 
Braća bolničari nisu imali u samosta¬ 
nu posla, nego samo u gradu. Među 
te tri stotine isusovaca bilo ih je, koji 
su od naravi bili vrlo plašljivi, ali 
ovom ih je prilikom Blažena Gospa 
tako ohrabrila, da nije bilo nijedno¬ 
ga, koji nije svojevoljno, žarko i rev¬ 
no dvorio bolestnika. 

★ 

Sad mi reci, prijatelju, ima li ikoja 
majka bolje srdce, kome bi ljubav 
bila vjernija i jača? 


P. B. 

PITANJA I ODGOVORI 


• Kao djevojka željela sam stupili u samo¬ 
stan, ali roditelji mi nisu dali, pa sam se 
njima za volju udala. No u bračnom životu 
nisam bila sretna i smatrala sam to kaznom 
Božjom, što se nisam odazvala Božjem po- 
zivu. Sada mi je muž postradao životom, 
kako čujem, pa bih željela posvetiti se Bo¬ 
gu. Mogu li sada kao udovica biti primlje¬ 
na u koji samostan) 

Prema crkvenim zakonima nema nikakve 
zapreke, da se i udovice posvete Bogu u 
redovničkom životu. No ustanove mnogih 
redovničkih zadruga primaju udovice samo 
iznimno i to iz posebno važnih razloga, a 
o tim razlozima odlučuju poglavari sa svo¬ 
jim viećem. Osim toga, da udovica bude 
pravovaljano primljena u samostan, 
mora muževa smrt biti nedvojbeno dokaza¬ 
na. — Uzput budi spomenuto i doista »krš¬ 
ćansko« postupanje roditelja sa osobom, 
koja nam je uputila gornje pitanje. Htjeli 
su usrećiti svoje diete, pa ga nisu htjeli da- 
:!. a posljedice tog »usrećenja« osje¬ 

tila je djevojka i prebolno. Je li to sa stra¬ 
ne rod,telja bila doista ljubav ili prije sa¬ 
moljublje i vlastito koristoljublje? 

• Može li nezakonita djevojka stupiti u sa¬ 
mostan) 

Među zaprekama, da nelko bude pri¬ 
pušten redovničkom životu i zavjetima Crk¬ 
veni Zakonik ne nabraja nezakonitost rođe¬ 
nja. Prema tome nema po sebi zapreke, da 
i nezakonito rođena djeca postanu redovni- 
ci 't, redovnice. No iz razumljivih razloga, 
redovničke zajednice primaju takve osobe 
samo iznimno i iz posebnih razloga. Radi 
toga valja se obratiti u svakom pojedinom 
slučaju na poglavare reda, u koji netko že¬ 
li stupiti, i ćuti njihovo mišljenje. 

• Mora li djevojka dobiti od majke dozvo- 
»U, da smije stupiti u samostan) 

po KATOLIČKOM 

GH Zapamti dobro! — Napadaji iz zraka 
sve su cesci, pa svi donekle živimo skoro 
neprekidno u životnoj opasnosti. Podsjetit 
ćemo stoga čitatelje »Glasnika« na jednu 
veliku utjehu, koju nam je Sv. Otac za 
sluca, smrtne opasnosti podielio: tko u smrt¬ 
noj opasnosti skrušenim i razkajanim srdcem 
izgovor,: »Isuse moj, milosrđe!« 
dobiva podpuno oproštenje. Tko je dakle 


Danas takvu dozvolu obćenito traže svi 
redovi, osobito za maloljetne, ali po sebi 
nije nikakva zapreka, da se netko i proti 
volje roditelja posveti Bogu u redovničkom 
životu. Zapreka bi bila jedino u slučaju, da 
roditelji, t. j. otac ili majka, te djed ili ba¬ 
ka, trebaju pomoči svoga djeteta odnosno 
unuka, da mogu živjeti. U tom slučaju bilo 
bi stupanje u red nedopušteno i prema 
Crkvenom Zakoniku. 

• Oholilo mi je diete težko. Liečnici vele, 
da je bolest neizlječiva. Javite mi, kakav 
zavjet da napravim ili koje molitve treba 
moliti, da ozdravi. 

Molitva nije nikakav čudesni liek, koji bi 
hecio neprevarljivo sve naše tjelesne boli 
i uklanjao nam s puta sve životne patnje. 

na i e v srec ^ v o, da si od Boga izprosimo 
spas duše, pomoć u napastima, jakost u pat¬ 
nji. U tim stvarima Bog je uviek uslišava, 
ako se molimo ponizno i skrušeno. U dru¬ 
gim, tjelesnim i vremenitim probitcima, ušli- 
sava Bog — kao dobri otac — samo one 
naše zelje, za koje zna, da će biti nama na 
spas. Za takve dakle stvari treba moliti sa 
živom vjerom i velikim pouzdanjem i uz- 
trajno, ali uviek u svetom kršćanskom pre- 
danju: ako je tebi. Bože, na slavu 
a meni i mojima na spas. A što je 
Bogu na slavu a nama na spas, to Bog zna 
bolje od nas kratkovidnih ljudi, koji tako 
lako mjerimo svoju životnu sreću sitnim i 
nespretnim ljudskim mjerama. Ni za jednu 
devetmcu nisu propisane za valjanost ni¬ 
kakve posebne molitve, pa si molitve može 
dakle svatko sam po volji izabrati. 

Tko bi vjerovao, da neke stalne molitve 
mogu od Boga upravo iznudili ono, 
sto želimo, taj bi griešio praznovjerjem. Jer 
Boga ne može stvor ničim na nešto prisili- 

m’o[k» 9 ° S Ti° P° niznim ' pouzdanim 

molbama sklonuti, da nam prifekne u pomoć. 


u tezkom griehu ili se barem toga boji, ne¬ 
ka najprije izmoli skrušeno kratku mol,Ivicu 
pokajanja, koju moli u sv. izpoviedi. Time 
zadobiva opet milost Božju. A onda treba 
izgovoriti gornji zaziv, pa će mu biti pod¬ 
puno oproštene i sve vremenite kazne, ko¬ 
je je za svoje griehe zaslužio. Molimo sto¬ 
ga cesto: Isuse moj, milosrđe! 


SVIETU I KOD NAS 

©4 Najljepši dar. Prigodom desete ob¬ 
ljetnice svoga posvećenja za biskupa pri¬ 
mio je preuzv. g. Dr. Alojzije Stepinec, 
Zagrebački Nadbiskup, brojne čestitke i 
izraze odanosti od svojih vjernika. Ali za- 
cielo mu je bila najdraža čestitka zagrebač¬ 
kih prvopričestnika. Ta su dobra djeca mje¬ 
secima sabirala žrtvice i molitve za Preuz- 
yišenoga. Za svaku žrtvicu i molitvicu stav¬ 
ljala su u kutijicu po 1 zrno pšenice, za 
pohod Presv. Sakramentu u crkvi po 5 zrna, 
a za pribivanje kod sv. Mise ili za sv. Pri¬ 
čest po 10 zrna. I na koncu su sakupila 20 
kg pšenicel Ta je pšenica posebno samlje¬ 
vena, te se od toga brašna napravilo 100 
velikih hostija za sv. Misu i 16.000 malih 
hostija. Od toga poklonjeno je Preuzviše- 
nom na obljetnicu biskupskog posvećenja 
(24. VI.) 10 velikih hostija, i 18 zagrebačkim 
mladomisnicima za njihove mlade Mise. 
Osim toga dobili su mladomisnici još 3.000 
malih hostija. Ostale male hostije upotreb- 
Ijene su za sve zagrebačke prvopričestnike, 
zatim su poklonjene samostanu Karmeličan- 
ki u Brezovici kod Zagreba, bogoslovskoj 
kapelici, zagrebačkoj katedrali i raznim 
siromašnim crkvama. Jednom dielu tih rev¬ 
nih prvopričestnika podielio je prvu sv. Pri¬ 
čest sam Preuzv. Nadbiskup na dan svoga 
jubileja (njih 57), dok su drugi, radi opas¬ 
nosti od uzbune, primili isti dan prvu sv. 
Pričest u svojim župama u Zagrebu. 


*1 A P O S T O 

DOPISNICA UPRAVITELJA AM 

Dragi članovi i članice Apostolata Molitve! 

Stota obljetnica našeg udruženja je tu. 
Uvjeren sam, da ste si uzeli k srdcu ono, 
što sam Vam tiekom godine pisao o tome u 
Glasniku i da ste se svi dobro pripravljali na 
n«jš veliki dan. Istina je, čitav sviet se da¬ 
nas nalazi kao u kakvoj groznici, strahoviti 
rat hoće da svrati k sebi sve naše misli, bri¬ 
ge i nastojanja. Ali ipak, mi, članovi AM, 
ne smijemo se dati posve zaokupiti samo 
svjetskim brigama i poslovima. Mi ćemo i 
usre< ^ toga strahovitog meteža i klanja pro- 
slaviti jubilej našeg Apostolata, tog djela 
Božjega. Ne radi se o I tvoj svjetovnoj sla¬ 
vi, koja zahfieva pcjpur.. vanjski mir i ved¬ 
ro razpoložer *, nego u prvom redu o na¬ 
šem duhovr f zpr'ože’ju. Zato, sve ka¬ 
da gdjegoo . L ■ i! r moguće prir diti ni 
skromne crkvene svačan^sti, jubilej AM bi 


©-► Papa je govorio. — Povodom pete 
godišnjice ovoga drugog svjetskog rata 
održao je Sv. Otac preko vatikanskog kru- 
govala govor. Rekao je, da je temelj miru 
pravda te poštivanje ljudskih prava i kršćan¬ 
skih načela. Pozvao je državnike, neka iza 
ovog rata osiguraju narodima trajan mir, 
pravu slobodu i obće blagostanje. 

©4 Pokornička procesija. — U nedjelju, 
17. rujna, poveo je preuzv. zagrebački nad¬ 
biskup Dr. Alojzije Stepinac pokorničku 
procesiju u svetište Majke Božje u Remete 
kod Zagreba. Svrha je bila, da se dade Bo¬ 
gu zadovoljština za griehe našeg naroda, 
a osobito za bogumrzku psovku. — Naj¬ 
prije se moramo popraviti, a onda tek smi¬ 
jemo moliti, da dragi Bog odvrati od nas 
nesreće, koje su posljedice grieha i kazna 
za njih! 

©4 Tjedan profiv psovke. — Zagrebački 
Nadbiskup je odobrio i blagoslovio odlu¬ 
ku »Pokreta protiv psovke«, da se u za¬ 
grebačkoj nadbiskupiji održi od 5.-12. stu¬ 
denoga tjedan protiv psovke. Odredio je, 
da se u te dane drže propoviedi, obavljaju 
molitve i primaju sveti sakramenti kao na¬ 
knada i zadovoljština za psovke, i izrazio 
je želju, da se što više vjernika, osobito 
muževa, upiše u »Pokret protiv psovke«. 
Poslušajmo glas svojih pastira! Roditelji, pa¬ 
zite, da se vaša djeca ne nauče psovati! 


se ipak mogao proslaviti! Svečanost je to 
duša, svečanost molitava, dobrih djela i žr¬ 
tava, trpljenja, patnja i suza, radosti i ža¬ 
losti prikazanih Božanskoj Ljubavi, Božan¬ 
skom Srdcu i po njemu Otcu našemu, koji 
je na nebesima. Prikazanih i time posve¬ 
ćenih, pretvorenih u kad, mio Božjemu Ve¬ 
ličanstvu, u rosu, koja dušama našim i cie- 
lom izpaćenom čovječanstvu donaša bla¬ 
goslov, mir i sreću, donaša Boga i zalog 
vječne radosti. 

Eto, to je smisao našeg Apostolata i na¬ 
šeg jubileja. A takova proslava: proslava u 
dušama, moguća je uviek i svagdje. 

No ipak će, nadamo se, svagdje biti mo¬ 
guća makar skromna crkvena svečanost. Ka¬ 
da i kako će se to obaviti, odredit će crk¬ 
vene vlasti. Svima pak članovima i članica¬ 
ma preporučamo, da se za taj dan priprave 
trodnevnicom, u kojoj mogu moliti litanije 
Srdca Isusova i druge molitve Presv. Srdcu. 


L A T A M O L I T V £ 






Martijanec: Dio Djevojačkog družtva Srdca Isusova 


Na sam dan neka prime zajedničku sv. 
Pričest, a vlč. g. g. Upravitelje molimo, da 
obave i primanje novih članova i članica, 
ako ih ima. 

Ta će proslava sigurno biti liepa sveča¬ 
nost za cielu župu, a i poticaj, da se upišu 
u AM mnogi, koji u njemu još nisu. 

Toliko ukratko o proslavi AM. 

Skupimo, dragi članovi i članice, još jed¬ 
nom sve, što smo god dosad u svom živo¬ 
tu prikazali Božanskom Srdcu Isusovu i pri- 
kažimo Mu to još jednom iz pune duše: 
svoje molitve, djela, patnje, sve! Zahvalimo 
mu za sve ono ogromno dobro, što je AM 
kroz ovih 100 godina učinio nama, našem 
narodu, sv. Crkvi i cielom čovječanstvu. Za¬ 
hvalimo Presv. Srdcu, što nam je svietlilo 
u težkim časovima, što nam je pomagalo i 
tješilo nas u težkoćama života. A preporu¬ 
čimo za buduće milosrdnoj njegovoj ljuba¬ 
vi sebe, sve svoje, svoju domovinu, sv. Crk¬ 
vu, sv. Otca i sve ljude — žive i mrtve. 

Spomenuh sv. Otca. Ne zaboravite ono, 
što sam Vam napisao u 7-8 broju Glasnika 
o skupljanju »duhovnog cvieća« za Sv. Of- 
ca. Skupljajte što više molitava, žrtava i 
dobrih djela za njega, da mu to možemo 
prikazati kao naš liepi jubilejski dar! 

Svima srdačni pozdrav u Presv. Srdcu! 

Vaš odani 

Narodni Upravitelj AM 


MARTIJANEC — Naše Djevojačko 
družtvo Srdca Isusova broji sa¬ 
da 180 članica. Hvala Bogu uviek rado i u 
ovim težkim danima svaki prvi petak i su¬ 
botu i nedjelju pristupamo sv. izpovjedi i 
F r i česti. Svaku prvu subotu molimo u crkvi 
krunicu, a navečer je blagoslov u čast Pre- 
čistom Srdcu Marijinu za mir. Svaku prvu 
nedjelju imamo sastanak, koji počinje sa po¬ 
la sata klanjanja presvetom Otajstvu. Ove 
godine kroz mjesec svibanj dale smo slu¬ 
žiti 4 sv. Mise: jednu na nakanu Sv. Otca,, 
zatim za mir, na čast Prečistom Srdcu Mariji¬ 
nu te na čast Presvetom Srdcu Isusovu. — 
Blagdan Srdca Isusova proslavile smo sa tro¬ 
dnevnicom. Svaki dan prisustvovale smo sv. 
Misi i pristupale sv. Pričesti. Na sam blag- 
dan primila je zajedničku sv. Pričest skoro 
ciela župa. — Marfica Šimunić, glavarica 

OTOČAK — Naše Djevojačko 

d , r U 1 f V -,° l r d C 3 ,sus °va i Oltar¬ 
sko druztvo žena, unatoč ratnih neprilika, 
Iiepo napreduju. Djevoj. družtvo sa 104 čla¬ 
nice održavalo je god. 1943. redovito sa¬ 
stanke svake nedjelje, dok u 1944. god. sa 
80 clanica, održaje svake druge nedjelje. 


Upozorujemo vlč. g. g. župnike i dušo¬ 
brižnike da mogu dobiti kod Uprave Glas¬ 
nika podatke o AM, izrađene kao tri na¬ 
govora prigodom jubileja AM. 

Iza svakog našeg sastanka okupimo se oko 
oltara Srdca Isusova, Njemu izručamo svoja 
srca toplom molitvom: za mir, za obraćenje 
grješnika, za svećenički podmladak, za ka¬ 
tolička družtva. Očinsku zaštitu Srdca Isuso¬ 
va i Blažene Gospe osjetili smo jednom 
prilikom, kad je našem selu prietila opas¬ 
nost od odmetnika. Tada smo se sve našle 
na okupu oko našeg dragog oltara Srdca 
Isusova zajedno sa 400 škol. djece i upra¬ 
vo smo na čudesni način spaseni. 

Oba su družtva dala prikazati više sv. 
Misa Srdcu Isusovu i BI. Gospi, da se Bog 
smiluje i dadne mir, zaraćenom svietu, oso¬ 
bito da očuva naše selo od ratnih nesreća. 
Hvala Bogu dosada smo bili pošteđeni. Cie- 
lo družtvo obavlja pobožnost prvih subota. 
Na blagdan Velike Gospe pripravile smo 
se devetnicom, a na sam blagdan hodočas- 
tile smo u procesiji pod družtvenom za¬ 
stavom u susjednu župu Koraće, gdje smo 
se sve pričestile. 

Osjećamo upravo kao dužnost, da mo¬ 
litvama, žrtvama i drugim pobožnostima u- 
pravo jurišamo na Presveta Srdca Isusa i 


UZMI I 

o Raoul Plus D. I.: PRED ŽIVOTOM, pre- 
veo J. Vincens, izdalo »Vrelo Života«, str. 
180, ciena 120 kn. Naručuje se kod izdava¬ 
ča: Zagreb 1/285 

Ova knjiga glasovitog francuzkog isusovca 
prevedena je već na mnogo jezika. U 115 krat¬ 
kih poglavlja ili razmišljanja skupljeno je tu ve¬ 
liko blago najljepših misli i pouka. Sve je živo, 
zanimljivo i suvremeno. Knjiga je napisana u 
prvom redu za mladež, da joj na ulazku u ži¬ 
vot pokaže pravu ljepotu katoličke vjere i krš¬ 
ćanskog života. Ali će i svima drugima biti od 
najveće koristi. Zato je najtoplije preporučamo. 

© Marica Stanković: MLADOST VEDRINE, 

izdalo Veliko Križarsko Sestrinstvo, Zagreb, 
Palmotićeva 3. 

Tko želi, upoznati, što je bila i što je danas 
križarska organizacija, neka posegne za ovom 
krasnom knjigom. U njoj je prikazan dvadeset- 
godišnji život i rad ženske križarske mladeži. 
To je rad pun zanosa i pobjeda, ali i žrtava 
za Boga, Crkvu i narod. Tu vidimo, kako bo¬ 
gatu i ponosnu prošlost imaju naše Križarice. 
Nadamo se, da će im budućnost biti još ljepša 
i vedrija. Knjiga je ukusno opremljena i ukraše¬ 
na s mnogo liepih slika. Najtoplije preporučamo. 

O Dr. Maksimilijan Lach: ŽIVOT SVETACA 
ZA SVAKI DAN, ciena 80 kn. izdalo Druž¬ 
tvo sv. Jeronima, Zagreb, 1944. 

Ovo je peti svezčić — za mjesec svibanj — 
života svetaca, što ga izdaje zaslužno Družtvo 


Marije, da nam povrate žuđeni mir i oču¬ 
vaju slobodnu i sretnu našu dragu domo¬ 
vinu. — Marta Rubil, glavarica 

Leskovac — Bit će godina dana, što je 
kod nas osnovano Djevojačko druž¬ 
tvo Srdca Isusova. Članica ima 123. 
Dolaze svaki mjesec na sv. izpovied i sv. 
Pričest. Izabrane su i revniteljice za poje¬ 
dina sela. Crkvu kite cviećem. Prigodom 
desetgodišnjice Nadbiskupove posvete pri¬ 
kazale su sve članice sv. Pričest I druga 
dobra djela na njegovu nakanu. Mjesečno 
držimo sastanke. Članice šire katoličko šti¬ 
vo. Članice su ujedno upisane i u bratov¬ 
štinu Bezgrješnog Srdca Marijina. Neka 
Presv. Srdce Isusovo čuva naše djevojke, 
da ne padnu u ralje ovoga pokvarenog 
svieta. 

Svečano primanje bilo je 7. svibnja o. g. 
a obavio ga je g. Benedikt župnik iz Ce¬ 
rovca. Pravila su pročitana. Obećale su, da 
će biti dobre i vjerne službenice presv. 
Srdca Isusova. Dao dragi Isus, da ostanu 
vjerne svojim odlukama. — Hvaljen Isus! 


ČITAJ 

sv. Jeronima za hrvatski puk. Tu je na jedno¬ 
stavan i pristupačan način prikazan za svaki dan 
u mjesecu život jednog svetca s malom poukom 
i molitvom. Svetci su svima nama najbolji uzori, 
pa zato treba njihove životopise čitati i njiho¬ 
va djela nasljedovati. 

o Rihard Graef C. S. Sp.: BLAŽENI KOJI 
GLADUJU, prevela Zlata Gregurinčić, izdalo 
»Vrelo Života«, str. 168, ciena 300 kn. Na¬ 
ručuje se kod izdavača: Zagreb 1/285 

I ovo je jedna liepa i potrebna knjiga za 
svakoga katolika u ova težka današnja vremena. 
Pokazuje nam, što sve može i mora da znači 
vjera u našem životu. Knjiga je napisana baš 
za današnjeg čovjeka. A to se vidi i po tome, 
što je u Njemačkoj za dvie godine doživjela 
sedam izdanja. 

o vilim Cecelja, MOLITVENIK HRVATSKI 
VOJNIK, ciena 120 kn., izdalo Ministarstvo 
Oružanih Snaga, Zagreb, 1944. 

Hrvatski su vojnici dobili sad svoj molitvenik. 
U njemu će naći veliko duhovno blago. Ponaj¬ 
prije su tu sve molitve, koje su potrebne svakom 
kršćaninu. A onda se nalazi kratko ali vrlo do¬ 
bro i jasno tumačenje kršćanskog nauka prila¬ 
gođeno baš za vojnike. Iza toga dolaze uzori 
kat. vojnika — svetci vojnici. Upada u oči, da 
je vrlo velik broj svetaca pripadao vojničkom 
staležu. Na koncu se nalaze: vojničke kreposti 
i vojnički propisi. Neka hrv. katolički vojnici 
taj svoj molitvenik pobožno i često mole i či¬ 
taju, pa će im on biti najvjerniji prijatelj i naj¬ 
bolji savjetnik u njihovu životu. 

IZDANJA DRUŽTVA SV. JERONIMA 

0 DANICA, kalendar za 1945. — Ciena 
350 — Kn, za članove 300 — Kn. 

© Šibe Zaninović: SVE ZA OBRAZ, izdala 
Nadbiskupska Kancelarija Katoličke Akcije, 
Zagreb. 

© Ing. Josip Kovačević: KOROV ILI DRAČ, 

izdalo Družtvo sv. Jeronima, Zagreb. 


I N M M W 

Pomoć u ostvarenju životne sreće. — Moj 

muž i ja primili smo još kao neoženjeni od 
Presv. Srdca veliku milost te Mu dugujemo 
veliku zahvalnost. Imali smo velike potež- 
koć© u pogledu ženitbe. Iz njegove kuće 
nije me nitko volio i niesu htjeli ni čuti za 
mene. Moj muž je na svaki način pokušao 
predobiti ukućane, ali je bilo uzalud. Bili 
smo zdvojni. Vjenčati se niesmo mogli, a 
razstati se niesmo htjeli pod nikoju cienu. 
Molili smo se svaki dan, a ja sam obećala 
javnu zahvalu Presv. Srdcu. Iznenada su 
svi popustili. Svoj sretni brak zahvaljujemo 
dobroti Presv. Srdca. Bez njegove pomoći 
bili bi neizmjerno nesretni. Tokom godine 
dana našega braka mnogu smo težku nevo- 

PRESV. SRDCU ISUSOVU, BL. DJ. MARIJI 

Baškavoda: MJ zahvaljuje za sretno položen Izpit 
zrelosti. — Bedenica: MK za olakšanje boli želud- 
ca i žuči. — Belec: AL za ozdravljenje i milosti. 

— Biškupec: JK za sretnu operaciju noge muža. — 
Bočkinci: PA za ozdravljenje. — MS za ozdravljenje 
djeteta. — Bogdanovci: MM za primljene milosti. 

— Bošnjaci: JK za primljene milosti. — ML zahva¬ 
ljuje za ozdravljenje. — ML za milosti. — MV hva¬ 
la sv. Tereziji za ozdravljenje. — Brod n/S: VTD 
zahvaljuje Bož. Srcu, Bi. Djevici i sv. zaštitnicima 
za izbavljenje prigodom bombardiranja. — BV za 
ozdravljenje djeteta. — ID za primljene milosti. — 
Brođanci: EV za ozdravljenje. — LM za primljenu 
milost. — Bubnjarci: LA za primljene milosti. — 
Bukovlje: BF za milosti. — Bukinje: AČ za ozdrav¬ 
ljenje kćerke. — Busovača: ML za ozdravljenje od 
težke bolesti. — Cerovac: SZ za milosti po zagovo¬ 
ru P. Barbarića. — Ciglenik: MS za milosti. — Ču- 
čerje: MM zahvaljuje za sretno svršene parnice i o- 
zdravljenje. — Dolina: ZK zahvaljuje za ozdravlje¬ 
nje- —Donje Novo Selo: LjM za primljenu milost. 

— Donji Miholjac: AK za sretan povratak muža. — 
VA za pomoći pri izpitu. — Drljanovac: JH za o- 
zdravljenje. — Đakovo: MH za sretan povratak si¬ 
na. — AP za primljene milosti. — EK za ozdrav- 
ljenje očiju. — SK za primljene milosti. — MR za 
primljene milosti. — Đurići:, EG za uslišanu molbu. 

—7" Emlnovci: SA za izbavljenje iz velike opasnosti. 

— Fužine: BŽ za nrimljene milosti. — Garešnica: 

KC SJ i KH za izbavljenje iz očite smrti. — Gerovo: 
ME za sretan povratak. — Gundinci: MK za mnoge 
nfilosti. — MS za sretan porod. — , IK za izbavljenje 
iz velike pogibli. — ĐV za prjm|iene milosti. — 
Gunja: EK za sretan povratak. —- Hrv. Karlovci: J$ 


© Paul Fleval: VITEZ BIELE ŽENE, roman 
iz brefonske prošlosti, izdala Knjižnica Dob- 
rih Romana, Zagreb. 

© Marija Cezner i Stana Andrić: DOMA¬ 
ĆICA U KUHINJI izdalo Družtvo sv. Jeroni- 
ma, Zagreb. 

© V. Grmović: ČARDAK, pripoviest iz Bo¬ 
sne, izdalo: Hrvatsko Književno Družtvo sv. 
Jeronima, Zagreb, 1944. 


E N I Q I 

Iju prebrodili, ali j© uviek sve na dobro 
izašlo. Čvrsto smo uvjereni da nam je sam® 
Božanski Spasitelj pomogao. Tada smo po¬ 
zvali svećenika i obavili posvetu obitelji. 
Sada je dragi Spasitelj kralj našeg doma i 
ništa nam se ne može dogoditi. — Upravo 
dok sam ovo pisala, bila sam u velikoj bri¬ 
zi za muža, koji je otišao na vrlo opasno 
putovanje na partizanskom području. Stalno 
mi je bilo težko pri srdcu, pa sam ga ne¬ 
prestano preporučivala Presv. Srdcu. I gle, 
upravo kad sam htjela završiti ovu zahval¬ 
nicu moj muž je sretno stigao kući. I opef 
novi dokaz, da božansko Srdce Isusovo ne 
zapušta one, koji mu se posvete. 

Irma i Josip M. 

I SVETIM ZAŠTITNICIMA ZAHVALJUJU : 

za oslobođenje od obtužbe. — Hrv. Mifrovica: EF 
za primljene milosti. — Fš moli za pomoć. — Irig; 
TH za uspjelu operaciju. — Ivanić-grad: JK zahva¬ 
ljuje na primljenim darovima i milostima. — Jalže« 
vac: LjP za primljene milosti. — Jasfrebarsko: ZJ z« 
sretan porod. — Kajgana Garešnica: BR za primlje¬ 
ne milosti. — Kamenica: AB za izbavljenje sina. — 
Karlovac: MFK zahvaljuje Presv. Srdcu i sv. zaštitni¬ 
cima na velikoj milosti. — Koška: KG za primljenu 
milost. — Kraljev Vrh: Al za ozdravljenje od težke 
bolesti. —— Krapinica: MP za primljenu milost. — 
Krivodol: IMU za mnoge milosti. — Krčedin: AN 
za izbavljenje muža iz opasnosti. — Manjavas: BR 
za primljene milosti i sretan povratak sina. — Mar- 
janci: JL za povratak sina. — KF za ozdravljenje 
očiju unuke. — Martinska Ves: NN za izbavljenje iz 
opasnosti. — JS za ozdravljenje noge. — Našice: 
DP za primljenu milost. — Nlemci: NS za ozdrav¬ 
ljenje. - Nova Gradiška: MS za primljene milosti. 
~ Nova Subocka: MK za primljene milosti. — Nov¬ 
ska: HK za povratak supruga iz zaroblieničtva. — 
Oriovac: MT za primljenu milost. Orubica: AM za 
ozdravljenje djeteta. — Osiek: AG za sretno polo¬ 
žen izpit zrelosti. — Otok: ER za ozdravljenje dje¬ 
teta. — Petrinja: MK za pomoć cieloj obitelji u ve¬ 
likoj opasnosti. — Petrovaradin: MN za sretan po¬ 
rod. —i- Podnradina: MS za milost. — Poljana: MP 
za mnoqe milosti. — Podr. Podgajci: MB za prim¬ 
ljene milosti. — EL za ozdravljenje od tifusa. — M2 
preporučuje muža u zaroblieničfvu. — AS za mnoge 
milosti. —- LL za ozdravljen|e diefeta. — PS za o- 

zdravljenie sina. — AK za primljene milosti.-_Po- 

žega; ARG za ozdravlienje od težke bolesti i sret¬ 
nu operaciju. — Privlaka: AA za mnoge milosti i 

sretan povratak. — Radnovac: MK za ozdravljenje 
djeteta i spas muža od očevidne smrti. — Rakovec: 
MS za ozdravljenje od težke bolesti. — Rakitovica: 
A2 za uslišane molbe. — Rašćani: KM za ozdravlje¬ 
nje od bolesti vrata. — Roždanik: MK za izbavljenje 
sina iz očite smrtne opasnosti. — Sarajevo: EP za 
ozdravljenje od upale zglobova. — KP Petru Bar- 
bariću za pomoć u staležkim neprilikama. — Senj: 
LV za sretno putovanje. — Siče: AS za primljene 
milosti. — ^ Sikirevci: LjG za primljene milosti. — 
Sisak: VH za mnoge milosti i pomoć u pogibelji. — 
Sopci: MK za primljene milosti. — Sotin: AŠ za 
primljene milosti. — St. Subocka: SS za dobivenu 
milost. — St. Perkovci: PB za sretnu operaciju. — 
Ston: VME za primljenu milost. — Strahinec: IK za 
pomirenje u obitelji. — Sfružani: FV za uslišane 
molbe. — Sv. Đurađ: KB za uspjelu operaciju. — KS 
za sretan porod. — Sv. Ivan Zelina: LjH za ozdrav¬ 
ljenje djeteta. — Svllaj: TP za uslišane milosti. — 
Subotica: SB za primljene milosti. — LK za oslobo¬ 
đenje od objede. — šaptinovci: MG moli za mu- 
žev povratak. — Tešanj: ID za pomoć u gospodar¬ 
stvu. — Travnik: ob.K za spas od očite pogibelji. 
— J5 za pomoć u nevolji. — Ujvidek: MO za prim¬ 
ljene milosti. — Varaždin: JK za pomoć u nevolji. 


DAR 

Za sv. Mise: Bačić Marija 500; Bunfić Nikola 400; 
Čalić Jelka 500; Filipić Franjka 300; Galić Ante 
400; Glasovac Luka 1.000; llić N. 200; Kokanović 
Marija 2.340; Laco Kate 1.200; Maleničić Nedica 
600; Marošević Ivan 500; Mihić Manda 600; Miler 
Vilma 300; N. N. Sv. Klara 400; Oborović Mate 
400; Okroša Juraj F. pl. Marin 500; Orešković Mari¬ 
ja 300; Petrović Franca 200; Piečarka Katarina 500; 
Poslednik Josip 1.200; Rezo Drago 300; SS Dragocj. 
Krvi, uč. III. razr. Zenica 400; Simić Anđa 300; 
Šimić Anto 300; Trišler Emilija 500; Trupinić Julius 
600; Vinković Mato i Marija 300; Vodopija obitelj 
200; Vukoja Ivo 400; Vukoja Jela i Ruža 400; Vuko- 
ja Jure 400; Vukoja Mara 400; Vukoja Mijo 400. 

Za potrebe Bazilike Srdca Isusova: Benaković 
Elizabeta 100; Crkvenac Marija 100; Curić Martin 
100; čanić Anka 700; Hafizović Josip 100; Ivanković 
Marija 400; Majcenić Josip 140; Odobašić Marija 
1.000; Pokos Ljuba 300; Strapajević Anđela 100; 
Žuković N. 500. 

U čast Srdcu Isusovu i Marijinu, Majci Božjoj 1 
sv. Josipu: Barati Adela 100; Birtić Pero 500; Cve- 
tović Eduard 500; čanić Anka, Tomina 500; D. š. 
Vel. Gorica 500; F. L. Zemun *200; Foqadić Barica 
100; Galović Ljubica 200; A. K. Zagreb, 200; Ba- 
chrach Vjekoslav 100; Butković Katica 100; čorak 
Ana 100; čubelić Josipa 100; Feldi Eva 500; Han- 
ževački Josip 300; Helena K. 100; Jerković Ivan 
100; LJubaJ Draqica 350; Mahmed Janica 200; Miču- 
da Sofija 500; Mitrović Mato 3.000; N. N. Zagreb 
40; Samstaq Marija 200; Kadoić Marica 200; Ko- 
niahin Evica 300: Krinečko Elizabeta 500; Kučinac 
Marica 300; Kufleša Emiliia 240; Marcikić Liubica 
500; N. N. Ooulin 250; Ooančar Mara 100; Pištić 
Zlata 500; Stančić Marica 100; Sudar Mara 200; ši- 


— NN za ozdravljenje od težke bolesti. — IT za 

ozdravljenje. — Vareš: AT za sretan porod kćeri. — 
Velika: AŠ za veliku pomoć. — Velika Gorica: DS 
za dobivenu milost. — Veliko Brdo: BM za primlje¬ 
ne milosti. — Veliškovci: IE za sretnu operaciju. — 
Visoka Greda: AB za izbavljenje iz velike pogibe¬ 
lji. — Volarje: EC za uslišanu molitvu. — Vrbanja: 
MP za pomoć u velikoj gospodarskoj potrebi. — 
PP, MP i MP za pomoć u nevolji. — Vrbica: KR 
za sretan povratak sina. — Vrbovečka Velika: MJ 
za primljene milosti. — Zagreb: MS za primljene 
milosti. — JČ za primljene milosti. — IM za mnoge 

milosti. — AK za uslišane molbe. — ZF za mnoge 

milosti. — RL za oslobođenje iz zatvora. — ĐJ za 

primljene milosti. — AH za mnoge milosti. — EF 
za pomoć u težkim neprilikama. — KK za primljenu 
milost. — MK za izbavljenje sina iz opasnosti. — 
HS za uslišane molbe. — NN za izmoljenu milost. 

— JD za mnoge milosti. — AJ za ozdravljenje sest¬ 
re od težke bolesti. — MM za mnoge milosti. — 
FG za izbavljenje iz životne opasnosti. — NN za 
ozdravljenje. — D za sretno putovanje. ZJ za mno¬ 
ge milosti po zagovoru bisk. Langa. — Zemun: VM 
za uslišanu molbu. — FL za ozdravljenje. — MN za 

*tf|OA9u n ooujod oz :o?da; — -pojod uejajs 


Đ V I 

menić Petra 400; Špehar Marija 110; Trupinić Julius 
1.400; Viljevac Vinko 120. 

U čast sv. Alojziju, sv. Franji, sv. Antunu P., bi. 
Nikoli Taveliću 1 Petru Barbariću: Bachrach Vjeko¬ 
slav 100; Jugovac llonka 100. 

Za razširenje Glasnika Srdca Isusova: A. I. Kra¬ 
ljev Vrh 50; Anđelić Ora, Markova 800; Aniševski 
Marija 635; Bakić Stipo 60; Beš Ivan, Šimunov 760; 
Blažanin Cvjeta 210; Bodonji Liza 35; Boltašić Mara 
100; čanić Anka 100; Fraisman Anka 200; Gjuranac 
Julija 100; Glasovac Marija 500; Gubić Anka 100; 
Hajsok Mijo 50; Horvat-Lenard Vera 100; Hrnkaš 
Božo 200; Ivanec Josip 100; Janković Mato 500; Ju- 
rešek Ana 200; Kladarić Eva 100; Knežević Tere- 
zija 200; Korpar Aleksa 40; Koska Katica 100; Kri¬ 
žano vi ć Anka 486; Linardić Bela 100; M. J. Vrbo¬ 
večka Velika 1.000; Majkić Helene obitelj 500; N. 
N. Varaždin 190; Perić Ivo 200; Pohn Frida 200; 

Stipetić Ema 80; Šibalić Matija 100; Šimunec Fra¬ 
njo 1.000; T. Ana 100; Zurković Slavica 70. 

Za kruh sv. Antuna: Apaceller Jozef 70; Eremić 
Ladislav 72; Marković Terezija 50; štivičić Marija 
1.000; Udatni Ljuba 50. 

Za fond beatifikacije Petra Barbarića: Barbarić 
Marija 100; Čorak Ana 100; Dorić Ana 200; Drvar 

Barbara 2.000; Fogadić Barica 50; Kosaić Mijo 500; 
Kos Tinis Terezija 150; Kovačević Anka 500; Mati- 

jević Marija 100; N. N. Zagreb 50; Nikolčić Matil¬ 

da 500; Orešković Marija 700; Pištić Zlata 500; 
Sučić Lenka 100; Vrbanac Anka 1.000. 

Za svećenički podmladak i Malo sjemenište u 
Travniku: Eremić Ladislav 60; N. N. Visoko 150; 

Pištić Zlata 1.000; Puhes Marija 1.000. 

Za aradnju crkve bi. Nikole Tavelića u Kustošiji: 
Kalazić Jula 500. 


+ 

+ Garmoz Marija, Blokovska 4- Fridrich Ružica, Caprag + Kraljević Ivo, Gornji Rajić 
+ Lučić Marko, Domaljevac + Lafumić Kata, Pridvorje + Turčić Ivka, Uštica + Pečurka 

Franc, Bakinci. 

Kako je sladko umrieti onima, koji su cio život nježno štovali Srdce svog budućega Sudca! 

SLUGA BOŽJI 
PETAR BARBARIĆ 

SVETIŠTE DUŠE 

»Vi ste hram živoga Boga« (2. Kor. 

6, 16). Te rieči, što ih je sv. Pavao 
upravio kršćanima u Korintu, vriede 
za svakoga pravednika: on je živi 
hram, u kojem na otajstveni način 
prebiva i djeluje Duh Sveti. Odgrni- 
mo zastor na hramu Barbarićeve du¬ 
še. Liep je taj hram i bogat. U njem 
stanuje živi Bog s anđelima i svetci¬ 
ma. Sve oltar do oltara. Glavni je i 
najljepši onaj Srdca Isusova: 
pred njim gori dan i noć luč žarke 
ljubavi i preobrazuje čitav hram svo¬ 
jim čarnim svietlom, koje je odraz 
Vječne Ljubavi. Da ta božanska luč 
ne utrne, Petar je hrani molitvom i 
krepostnim djelima. Prvi korak ujutro, 
zadnji navečer upravlja Isusu u Pre¬ 
svetoj Euharistiji. Gospin oltar 
sav je ljiljan i biela ruža, oko njega 
miomiris vječnog svibnja; Petar pri¬ 
kazuje Gospi »Vladarici, Zagovorni¬ 
ci i Majci« svega sebe. 

Pa i poočim Isusa Krista, zaručnik 
slavne Djevice Marije s v. Josip 
ima tu svoje odlično mjesto. U svakoj 
tjelesnoj i duševnoj potrebi njemu 
se je utjecao Barbarić; navlastito u 
naucima, kad bi naišao na potežko- 

MILOSTI PO ZAGOVORU SLUGE 

1569. Apatovac (zagreb. nadb.): Za¬ 
hvala za mnoge milosti, a osobito kad nam 
je bila ciela obitelj u životnoj opasnosti pri¬ 
godom bombardiranja; neprestano sam sa¬ 
zivala pomoć i zaštitu Petra Barbarića, i gle 
nijedna bomba nije nikada pala na našu 
kuću. A. V. — 1570. Zlatar (zagreb. 

nadb.): Moj sin, koji je bio težko bolestan, 
ozdravio. A. I. — 1571. Sarajevo: O- 
zdravila od upale zglobova. E. P. — 1572. 
Irig (đakov, biskup.): Sretno uspjela ope¬ 
racija. T. H. — 1573. T e s I i ć (šaraj, nadb.): 



će, rado je zazivao moćnog zaštitni¬ 
ka svoga. Svaki se dan njemu molio, 
osobito u mjesecu ožujku. Zadnje 
godine života svoga svake bi sriede 
molio u čast sv. Josipa 7 Otčenaša 
za sretnu smrt. 

Ne smijemo mimoići milovidne sli¬ 
ke svetog Anđela Čuvara, ko¬ 
mu se Petar dnevice barem dvaput 
preporučivao ovom molitvicom: »An¬ 
đele Božji, čuvaru moj. . . .« 

BOŽJEGA PETRA BARBARIĆA 

Ozdravljenje mojih krmaka. Ilija Dadić. — 

1574. Žlibina kod Imotskog (splitska 
biskup.): Izbavljen iz opasnosti. A. G. — 

1575. Priedor (banjal. biskup.): Više pu¬ 
ta spasena od težkih pogibelji za život. K. 
M. — 1576. Žepče (šaraj, nadb.): Zahvala 
za primljenu pomoć. M. S. — 1577. Subo- 
tica: Bila sam okrivljena za neki novac. 
Molila sam devetnicu i bila sam uslišana. 
K. L. — 1578. Đakovo: Primila veliku mi¬ 
lost. A. D. — 1579. Varaždin (zagreb. 
nadb.): Ozdravljenje od težke bolesti. N. N. 


6. LISTOPADA 

PRVI PETAK 
NAKNADNA SV. PRIČEST 


7. LISTOPADA 

PRVA SUBOTA 
SV. PRIČEST ZA MIR 


BožamsKo S&6ce Isusovo 

pRikA-zujeco ti po BezoEješNoao Subcu (Darijeu 
sve moLiTve * 6jelA *;• i ❖trpljenja ovoqa 6a>ja 
u NAkMAbu za NAše uvrede i na sve om naIcang 
❖NA koje se ti ncp nesv^io paikAZujeSNA oltaru 

OSOBITO TI lb pRlkA-ZUjeO? ZA SV. CrJCVUvZASV.OtCA 
i za sve pomeBe pEepoEučeMe 

•v čLanovicpa Apostolata G9oLiTve- * 

LISTOPAD 194 4. 


Nakana Apostolata Molitve : Da BI. Gospa privede u sv. Crkvu nesjedinjene, koji je štuju. 
Misijska nakana : Da se kler i svjetovnjaci u Africi priprave za javne službe 


POSEBNE MOLITVENE NAKANE ZA SVAKI DAN 

NEDJELJA 18. PO DUHOVIMA 

1 N Remigij ★ Kršćansko praštanje 

2 P Anđeli Čuvari ★ Hrvatska država 

3 U Terezija od M. Isusa ★ Mjes. zašf. 

Djev. družtva Srdca Isusova 

4 S Franjo Asiški ★ Hrvatski Franjevci 

5 Č Placid ★ Djelotvorna ljubav 

6 P Bruno ★ Mirovna nastojanja Sv. Otca 

7 S Sv. Krunica ★ mir u svietu 

NEDJELJA 19. PO DUHOVIMA 

8 N Brigita ★ Ratne udove 

9 P Ivan Leonardi ★ Zavedeni Hrvati 

10 U Franjo Borgia ★ Duh žrtve i pokore 

11 S Materinstvo B. D. M. ★ Sveće¬ 

ničke majke 

12 Č Maksimilian ★ Upravljači naroda 

13 P Eduard ★ Ljubav među narodima 

14 S Kaliksf ★ Sv. Otac 

NEDJELJA 2C. PO DUHOVIMA 

15 N Terezija Avilska ★ Okorjeli psovači 

16 P Hedviga ★ Klonuli i očajni 

17 U Margareta M. Alacoque ★ Pobožnost 

Srdcu Isusovu 

18 S Luka Ev. ★ Vjera hrvat, liečnika 

19 Č Petar Alcantara ★ Ožalošćene obitelji 

20 P Ivan Kancij ★ Naši ranjenici 

21 S Hilarion ★ Naši misionari 

NEDJELJA 21. PO DUHOVIMA 

22 N Misijska nedjelja ★ Crkva u svietu 

23 P Petar Paskazij ★ Česta sv. Pričest 

24 U Rafael arkanđeo ★ Hrv. na ratištu 

25 S Hrizant i Darija ★ Ljubav među su¬ 

pruzima 

26 Č Demetrije ★ Vjera među radnicima 

27 P Vincencij ★ Umirući na bojištu 

28 S S i m o n i Juda ap. ★ Naši vojnici 

NEDJELJA 22. PO DUHOVIMA 

29 N KRIST KRALJ ★ Vjera u Hrvatskoj 

30 P Alfonz Rodriguez ★ Braća Dr. Isusove 

31 U Wolfqanq ★ Očajni i klonuli 


Za članove Apostolata Molitve: Podpun oprost jednog petka i još po volji odabranog dana. 

Na dan naknadne svete Pričesti. Na blagdan mjesečnog zaštitnika. 

Za članove bratovštine Srdca Isusova : Podpun oprost prvog petka i prve nedjelje te 
još jednog po volji odabranog dana. 















4. STUDENOGA 


STUDENOGA 


PRIČEST 


i NAKNADNA SV. PRIČEST 

| BožANSko Sk6ce Isusovo | 

I p£ikA*zujecp ti po BezQRj€šNocDS£5cu (Daljino § 

I SV€ (DOLlTVe *;♦ 6jeiA 1 vTfcpLjEJsJJA OVOQA 6A>JA | 

I a NAkNAbu za >iAše uveebe i >ia sve ONe jMAkANe | 
| koje se ti .neprestano pmkAZujeS >ja oLtapu | 
I OSOBITO TI |p pGlIZVZUjeO? ZASV. CRk-VUv ZA sv. Otca | 

i t za sve pomece preporučene I 


Misijska nakana : Đa procvatu misije na Madagaskaru 


★ Đružtva Apostolafa Molitve 


'17 IP- OfcgMr | l . I 

18 S Roman ★ Upravljači naroda 

NEDJELJA 25. PO DUHOVIMA 

19 N Elizabeta * Djelotvorna ljubav 

20 P Feiiks Valois * Naši mornari 

21 U Prikazanje 81. Dj. Marije ★ Broj¬ 

ne obitelji 

22 S Cecilija ★ Zaručnici » mladenci 

23 C Klement p. ★ $v. Otac 

24 P Ivan od Križa ★ Posvećenje po patnji 

25 S Katarina m, * Opustošeni krajevi 

NEDJELJA 26. PO DUHOVIMA 

26 N Ivan Berchmans * jMjes. Cista 

mladež 

27 P Virgilij ★ Ratna siroičad 

28 U Ivan Marchi ★ Vjera među radnicima 

29 $ Saturnin ★ Hrvati na ratištu 


1 $ SVI SVETI ★ Nada u vječni život 

2 C Dušni dan * Umrli u ratu 

3 P Hubert ★ Očajni i ucviljeni 

4 S Karlo Boromeo * Naši biskupi 

NEDJELJA 23. PO DUHOVIMA 

5 N Zaharija i Elizabeta ★ Kršć. supruzi 

6 P Leonarđ ★ Bombardirani gradovi 

7 U Engelbert ★ Borba proti psovci 

8 S Sever i dr. ★ Pravedni mir u svietu 

9 Č Teodor ★ Siromasi i oskudni 

10 P Andrija Avel. Daći u ratu 

11 $ Martin b. ★ Zavedeni Hrvati 

NEDJELJA 24. PO DUHOVIMA 

12 N Martin p., Bi. Gracije ★ Duh pokore 

13 P Stanislav Kostka ★ Hrvatski đaci 

14 U BI. Nikola Tavilić ★ Vjera u Hrvatskoj 

15 S Albert Veliki * Naši profes. i učitelji 


30 C Andrija ap. * Ljubav prema križu 


16 C Gertruda * Hrvatski ranjenici 


|š Za članove Apostolafa Molitve: Podpun oprost jednog petka i još po volji odabranog dana, 
m Na dan naknadne svete Pričesti. Na blagdan mjesečnog zaštitnika. 


Za članove bratovštine Srdca Isusova : Podpun oprost prvog petka i prve nedjelje te 
još jednog po volji odabranog dana. 








